Dua Patung Buddha Tertua Di China Ditemui

Baru-baru ini, sekumpulan pakar arkeologi China menemui dua patung Buddha bersaiz kecil yang diperbuat daripada tembaga era Dinasti Han Timur. Mereka percaya dua buah patung ini dihasilkan kira-kira 2,200 tahun lalu.

Salah satu daripadanya ialah Shakyamuni yang menunjukkan Buddha berdiri di atas sebuah platform. Sementara satu lagi patung ialah untuk Lima Tathagatas yang merujuk lima kualiti Buddha pertama. Ia lebih tua 200 tahun daripada patung Buddha terawal yang ditemui sebelum ini. Disebabkan ia dibuat mengikut gaya Gandhara, tidak mustahil ia sezaman dengan artifak-artifak Buddha yang ditemui di Taxila, Pakistan beberapa tahun sebelumnya.

Patung-patung ini ditemui di barat laut wilayah Shaanxi – lokasi sama ten.te.ra terakota bersaiz manusia ditemui pada 70-an. Ekskavasi yang dijalankan dari Jun tahun lepas hingga November tahun ini menemui 3,648 buah makam lama dari era Negeri-Negeri Berpe.ra.ng (Wa.rr.ing States) hinggalah Dinasti Qing. Ia dijalankan di kawasan perkuburan Hongduyuan di utara Chang’an (kini Xi’an) – bekas ibu kota untuk Dinasti Han dan Dinasti Tang.

Menurut ahli arkeologi Li Ming yang mengetuai projek tersebut, perkuburan tersebut merupakan perkuburan berprofil tinggi yang hanya boleh diatasi oleh makam maharaja China. Ini kerana kebanyakan yang dikebumikan di sini ialah kerabat diraja, pegawai kanan istana dan bangsawan-bangsawan – di mana semuanya direkodkan dalam buku-buku sejarah.

Setakat ini, lebih 16,000 buah artifak berjaya dikeluarkan termasuk dua patung Buddha yang dinyatakan. Lima Tathagatas merujuk kepada lima kualiti Buddha pertama iaitu Aksobhya, Amitabha, Amoghasiddhi, Ratnasaṃbhava, dan Vairocana Sementara Shakyamuni pula merujuk kepada perlambangan tradisional Shakyamuni Buddha – satu tangan memegang mangkuk sementara satu lagi tangan menyentuh tanah. Pakar arkeologi percaya patung-patung ini hanya muncul selepas era Kerajaan Ke-16.

Selain dua buah patung Buddha ini, Li Ming dan rakan-rakan pengkajinya turut menemui lebih 80 buah cermin yang diperbuat daripada gangsa. Walaupun ia telah ditanam bersama pemilik mereka lebih 2,000 tahun lalu, ia masih boleh memantul imej dengan baik. Kesemua cermin ini dibuat pada era Dinasti Han Barat dengan setiap cermin berukuran tiga hingga lapan inci.

Kebiasaannya, cermin ini ditanam di sebelah kepala si ma.ti. Salah satu cermin mempunyai inskripsi Cina yang berbunyi jia chang fu gui yang bermaksud rumah kemakmuran. Ini jelas menunjukkan perkuburan Hongduyuan dikhaskan untuk penduduk berstatus golongan atasan menerusi penemuan cermin-cermin unik ini.

RUJUKAN

Liberatore, S. (2021, 13 Disember). Archaeologists uncover oldest Buddha statues ever found in China: 2,200-year-old copper ornaments found during excavation of royal tombs linked to the Eastern Han Dynasty. Daily Mail.


Nusaybah: Srikandi Islam Yang Mendapat Julukan Perisai Rasulullah

Sebelum kita membincangkan mengenai srikandi wanita yang bernama Nusaybah Binti Ka’ab, atau Umm Umarah, adalah penting untuk kita memahami status wanita sebelum dan selepas ketibaan Islam. Jika tidak, sukar untuk kita merealisasikan transformasi besar yang dilihat wanita pada awal kedatangan Islam.

Bagi wanita, Islam diibaratkan satu rahmat yang cukup istimewa. Di tanah Arab, sebelum kedatangan Islam, kelahiran seorang anak perempuan dianggap sebagai malapetaka besar dan memalukan, dan bapa yang kejam lagi jahil sering menguburkan anak perempuan mereka hidup-hidup.

Sebelum kedatangan Islam, seorang wanita dianggap oleh ibu bapanya sebagai satu ancaman terhadap maruah keluarga dan oleh itu anak perempuan dianggap patut dikuburkan ketika masih kecil.

Sebagai orang dewasa pula, seorang perempuan hanyalah tidak lebih dari sekadar objek seks yang boleh dibeli, dijual dan diwarisi. Dari kedudukan yang hina dan ketiadaan undang-undang ini, Islam tiba dan mengangkat darjat wanita pada kedudukan berpengaruh dan berprestij tinggi dalam keluarga dan masyarakat.

Islam mengangkat kedudukan wanita dalam masyarakat dan memperlakukannya setara dengan lelaki, dan dalam beberapa kes, sebagai ibu misalnya, jelas menerima keutamaan melebihi lelaki. Ibu diberi penghormatan yang amat tinggi, ini bertepatan dengan sebuah hadis daripada Abu Hurairah RA bahawa Rasulullah S.A.W. telah bersabda yang bermaksud:

Seorang lelaki telah datang kepada Rasulullah S.A.W. dan bertanya; “Wahai Rasulullah, siapakah insan yang paling utama harus aku berbuat baik kepadanya?” Baginda bersabda, “Ibu mu.” Lelaki itu bertanya lagi “kemudian siapa?” Baginda menjawab. “Ibu mu.” Lelaki itu bertanya lagi “kemudian siapa?” Baginda menjawab, “Ibu mu.” Lelaki itu bertanya lagi, “kemudian siapa?” Baginda menjawab, “Bapa mu.” (HR Al Bukhari dan Muslim).

Terdapat satu peristiwa yang disebut dalam periwayatan mengenai Muawiyah dan ia adalah sebuah kisah yang sahih. Antaranya ialah dalam riwayat Ibnu Majah, Imam an-Nasai, Imam Ahmad, Imam at-Thabarani dan disahihkan oleh Imam al-Hakim yang disepakati oleh Imam adz-Dzahabi.

Maksud: “Bahawasanya ia (Muawiyah bin Jahimah) datang kepada Nabi SAW, lalu ia berkata: “Wahai Rasulullah, aku ingin berper4ng dan aku datang untuk meminta petunjukmu.” Nabi SAW bersabda; “Apakah engkau memiliki ibu?” Maka, dia menjawab ya. Dan Baginda SAW bersabda: “Beradalah dengannya kerana sesungguhnya syurga di bawah kedua kakinya.” (Hadis Riwayat An-Nasai, no. 3104)

Islam memberi wanita identiti yang merdeka dan menyatakan bahawa ketinggian nilai moral dan rohaninya hanya bergantung pada penampilannya sendiri. Sebagaimana seperti lelaki, kegagalan atau kejayaan seorang wanita terletak pada kepercayaan, sikap, perbuatan dan tingkah lakunya sendiri. Wanita memikul tanggungjawab sendiri serta tanggungjawab moral dan kerohaniannya.  Wanita Muslim adalah pasangan yang setara dengan lelaki dalam setiap bidang kehidupan.

Nusaybah Binti Ka’ab bin Amr bin ‘Auf bin Mabdzul yang berasal dari kalangan Al-Anshariyah, Al-Kahzrajiyyah, An-Najjariyah, Al-Maziniyyah, Al-Madaniyyah, adalah salah seorang wanita yang memeluk Islam dengan kekuatan yang luar biasa. Sejarah tidak banyak menjelaskan kepada kita tentang tahun-tahun sebelum Islam. Sebagai seorang wanita dari suku Banu Najjar yang tinggal di Madinah, Nusaybah adalah adik perempuan Abdullah bin Ka’ab, dan ibu kepada Abdullah dan Habib ibn Zayd al-Ansari.

Dari 73 orang yang turut serta dalam Bai’ah Kedua di al-Aqabah untuk bersumpah setia kepada Islam, hanya Nusaybah dan Ummu Munee Asma binti Amr bin ‘Adi sahaja yang datang dari kalangan kaum wanita. Suami Nusaybah yang terakhir, Ghazyah bin ‘Amr, memberitahu Nabi bahawa wanita-wanita itu juga ingin berbaiah, dan baginda bersetuju. Nusaybah kembali ke Madinah dan mula mengajarkan tentang Islam kepada wanita-wanita di kota itu.

Dua anak lelakinya yang terbvnuh dalam pertempvran, adalah hasil dari perkahwinan pertamanya dengan Zaid bin ‘Asim Mazni. Dia kemudian berkahwin dengan Ghazyah bin Amr, dan mendapat seorang lagi anak lelaki Tameem dan seorang anak perempuan bernama Khawlah.

Dengan kedatangan Islam, dia percaya bahawa seorang wanita memiliki peranan dan tanggungjawab yang sama dalam mempertahankan agama Islam. Bahkan, ramai yang menganggap Nusaybah sebagai seorang wanita terhormat berikutan peranannya sebagai srikandi yang mengambil bahagian dalam Pertempvran Uhud.

Semasa awal pertempvran, dia bertugas membawakan air untuk para pejuang yang dahaga dan merawat pahlawan-pahlawan yang terceder4, seperti yang dilakukan wanita lain. Apabila pertempvran itu mula memihak kepada tenter4 Islam, pasukan pemanah tidak mematuhi perintah Nabi, dan ini menyebabkan satu kemenangan sedang bertukar menjadi kekalahan, seperti yang dijelaskan oleh Al-Qur’an.

Pada saat ini, Nusaybah bangun dan mara bersama dengan ped4ng dan busur di tangannya, untuk turut serta dengan kelompok kecil yang terus berdiri teguh bersama-sama Nabi, Nusaybah bertindak sebagai perisai manusia untuk melindungi Nabi dari temb4kan anak p4nah orang-orang Quraisyh. Setiap kali bahaya mendekati Nabi, dia bergegas melindunginya.

Bahkan ketika Ibnu Qumai’ah datang hendak membvnuh Nabi dengan ped4ngnya, Nusaybah dengan beraninya tekad melindungi Nabi. Nabi Muhammad S.A.W. menyedari hal ini, dan kemudian bersabda, “Ke mana saja aku berpaling, ke kiri atau kanan, aku melihat dia berjuang mempertahankan aku.”

Apabila pasukan berkuda Quraisy menyer4ng, Nusaybah menarik tali kuda di lehernya hingga penunggang kuda itu jatuh. Melihat kejadian ini, Nabi Muhammad menjerit kepada anak Nusaybah, Abdullah, untuk membantu ibunya. Pasangan dua beranak itu kemudian mengelilingi Nabi. Tidak cukup dengan ped4ng dan busur, mereka juga melemparkan batu kepada tenter4 Quraisy.

Di tengah-tengah pertempvran itu, Abdullah diceder4kan oleh ped4ng tenter4 Quraisy pada lengan kirinya. Walau bagaimanapun, Nusaybah tetap mendorong anaknya itu agar tidak kehilangan semangat dan keberanian. Abdullah bangkit dan mengambil ped4ngnya kembali. Nabi kemudian pergi memberi semangat kepada Abdullah dan memuji keberaniannya untuk terus bertempvr. Nabi kemudian menunjukkan lelaki yang menceder4kan Abdullah kepada Nusaybah.

Nusaybah kemudian bangkit dan menentang lelaki itu lalu melibas kakinya dengan ped4ng. Mvsuh mereka itu jatuh ke tanah dan kemudian m4ti dibvnuh oleh pejuang-pejuang yang lain.

Pada hari itu, Nusaybah sendiri mendapat banyak keceder4an ketika dia melawan mvsuh dan menyer4ng mereka. Apabila Rasulullah S.A.W. melihat Nusaybah terluk4, baginda bersabda, “Wahai Abdullah (anak Nusaybah), balutlah luk4 ibumu! Ya Allah, jadikanlah Nusaybah dan anaknya sebagai sahabatku di dalam syurga.”

Mendengar doa Rasulullah, Nusaybah tidak lagi menghiraukan segala luk4 yang ada pada tubuhnya dan terus berper4ng, membela Rasulullah dan agama Allah. “Aku telah meninggalkan urusan duniawi,” ujarnya.

Nusaybah menerima 12 luk4 dari ser4ngan Ibnu Qumai’ah serta keceder4an pada bahunya hingga rebah tidak sedarkan diri sehingga tamatnya pertempvran itu, namun, ayat pertama yang diucapkannya setelah menyedarkan diri adalah “Adakah Rasulullah S.A.W. selamat?”

Perjuangan jihad Ummu Umarah itu tidak terbatas pada pertempvran Uhud sahaja. Dia juga muncul dalam beberapa peristiwa lain, antaranya ialah Perjanjian ‘Aqabah, Perjanjian Hudaybiyah, Pertempvran Khaybar, Pertempvran Yamamah dan Pertempvran Hunayn. Semangat kepahlawanannya di Hunayn tidak kurang hebatnya daripada semangat kepahlawanannya di Uhud. Pada zaman Khalifah Abu Bakar, dia menyertai Pertempvran Yamamah di mana dia berper4ng dengan gagah berani dan menerima sebelas luk4 serta kehilangan tangannya.

Setelah wafatnya baginda Rasulullah S A.W., sebahagian kaum Muslim mula kembali mvrtad dan enggan berzakat. Khalifah Abu Bakar As-Siddiq segera membentuk satu pasukan tenter4 untuk memer4ngi mereka. Abu Bakar mengirim surat kepada Musailamah Al-Kadzdzab dan melantik Habib, anak lelaki Nusaybah, untuk dihantar sebagai utusannya.

Namun, dengan kej4mnya Musailamah meny3ksa Habib dengan memengg4l anggota tubuhnya satu demi satu hingga syahid. Kesyahidan Habib meninggalkan luk4 yang mendalam di hati Nusaybah. Semasa Pertempvran Yamamah, Nusaybah dan anaknya, Abdullah, turut serta dalam kempen memer4ngi Musailamah hingga mvsuh Islam tewas di tangan mereka berdua.

Nusaybah hidup sepanjang zaman pemerintahan Abu Bakar Al Siddiq, dan Umar Bin Al Khattab. Dia cukup disegani oleh kedua-dua Khalifah tersebut yang terus-menerus memuji perjuangan dan keberaniannya. Dikatakan bahawa apabila Umar menerima hadiah dari beberapa negara asing. Hadiah-hadiah itu terdiri dari kain yang dibuat dari bahan sutera terbaik.

Beberapa orang yang ada disitu menyarankan agar dia mengirimkannya kepada anak perempuannya atau kepada menantunya. Umar menolak kedua-dua cadangan itu. Dia mengatakan bahawa ada seorang wanita yang lebih layak menerima kain itu, lalu dia mengirimkan kain sutera itu kepada Nusaybah.

Dalam sejarah Islam, Nusaybah juga cukup dikenali sebagai seorang wanita yang mendahulukan kepentingan orang lain dahulu berbanding dirinya sendiri. Malahan, apabila dia menerima berita tentang kesyahidan salah seorang anak lelakinya dalam satu pertempvran, Nusaybah menerima berita itu dengan penuh keredhaan dan beliau amat bangga dan yakin bahawa anaknya yang syahid itu akan mendapat kedudukan yang tinggi dan terpuji di sisi Allah S.W.T. kelak.

Tidak jelas tentang pengakhiran riwayat hidup Nusaybah, namun dipercayai beberapa tahun setelah Per4ng Yamamah, Nusaybah meninggal dunia pada tahun 13 Hijriah dan dikebumikan di Al Baqi’e, Mekah al Mukarramah. Semoga Allah mencurahkan rahmat kepada Nusaybah binti Ka’ab Al-Anshariyah dengan kedudukan yang mulia lagi terpuji, ditempatkan dalam kalangan para syuhada, serta dirahmati seluruh ahli keluarganya.

RUJUKAN:

Halil, Shawqi Abu (2003). Atlas of the Prophet’s Biography.

Ghadanfar, Mahmood Ahmad (26 December 2017). Great Women of Islam.


Sahabat Nabi Ini Dipanah Tiga Kali Ketika Solat

Operasi Badar, Pertempuran Uhud, Khaibar, Hunain dan lain-lain lagi sudah acap kali didendangkan agar manusia mengambil ibrah daripadanya. Namun, sudah pasti jarang sekali untuk kita mendengar Ekspedisi Pertempuran Dhat Al-Riqa akibat daripada rantaian pengkhianatan kabilah-kabilah arab di Kawasan Najd terhadap kaum muslimin.

Para ahli sirah dan maghazi mencatatkan bahawa pertempuran ini berlaku pada tahun keempat hijrah. Akan tetapi beberapa pendapat kuat menyatakan bahawa ekspedisi ini berlaku pada Rabiulawal tahun 7 Hijrah setelah ghazwah Khaibar seperti mana yang dinyatakan oleh Ramadhan Al-Buthi dan Al-Mubarakfuri.

Dinamakan petempuran ini dengan nama Dhat Al-Riqa oleh sebab seperti mana yang diriwayatkan daripada Abu Musa Al’-Asyari:

“Kami keluar bersama Rasulullah ﷺ dan dalam kalangan kami ada enam orang yang saling berganti-ganti menunggang seekor unta sehingga tapak kaki kami pecah-pecah dan kakiku juga turut pecah-pecah sehingga kuku kakiku tertanggal. Maka, kami membalut kaki dengan kain. Disebabkan itu, peperangan ini dinamakan Dhat Al-Riqa (potongan-potongan atau perca-perca kain) kerana kami membalut perca-perca kain pada kaki kami”.

(HR Bukhari:4128)

Orang arab Badwi ketika itu mengumpulkan kekuatan ketenteraan dengan tujuan mahu menggempur kawasan pinggiran Madinah sehingga menyebabkan Nabi Muhammad ﷺ melancarkan beberapa operasi dan gerakan untuk memberi pelajaran kepada mereka. Gabungan di antara Bani Thalabah dan Muharibah daripada kabilah Ghatfan dibentuk hingga sudah siap sedia untuk bertempur dengan umat Islam.

Untuk itu, baginda ﷺ mempersiapkan angkatan tenteranya sekitar 400-700 orang dan keluar menuju Nahl untuk memerangi golongan tersebut. Dalam masa yang sama, baginda melantik Abu Dzar al-Ghifari untuk memangku pentadbiran kerajaan Islam Madinah selama keberadaan baginda di luar kota Islam pertama itu.

Sehingga sampai satu tahap, pasukan Islam sudah sampai bergerak masuk ke kawasan dalam tanah air orang Arab Badwi hingga sampai ke daerah Nahl, iaitu satu daerah di Najd kira-kira dua puluh hari perjalanan daripada Madinah. Takdir menentukan bahawa satu bahagian kabilah tersebut bertembung dengan pasukan Islam yang sedang mara.

Ironinya, kabilah tersebut tidak berani mengapikan keadaan apatah lagi mahu mencetuskan sebarang persengketaan. Kata Said Ramadhan al-Buthi bahawa Allah telah memasukkan ketakutan dalam jiwa mereka sehingga meskipun jumlah mereka yang ramai tetapi gentar melihat tentera Islam sehingga bergerak menjauhi.

Akan tetapi, berlaku satu pertempuran kecil sehingga seorang wanita musyrik ditawan dan sebahagian sejarawan mengatakan bahawa perempuan musyrik itu terbvnuh. Ini menyebabkan suami perempuan tersebut berhasrat untuk membalas dendam dan tidak akan kembali kecuali setelah menumbangkan salah seorang sahabat Nabi Muhammad ﷺ.

Malam itu, pasukan Islam berhenti berehat di suatu lembah yang bernama Syi’b lalu baginda bertanya siapakah di antara mereka yang akan berjaga malam ini. Lalu bingkas disambut dua orang pemuda yang bersedia berjaga malam tersebut. Ibnu Ishaq mengatakan dua orang lelaki itu adalah Ammar b Yasir dan Abbad b Bisyr.

Maka, ketika mereka mula mahu berjaga, Abbad berkata kepada Ammar, “bagaimana menurut dirimu, siapa dahulu yang patut berjaga? Aku dahulu atau aku berjaga selepas kamu?”

Lalu Ammar membalas agar Abbad berjaga terlebih dahulu dan dia merebahkan dirinya untuk tidur manakala mula berkawal. Abbad setelah itu menunaikan solat dan tatkala itulah lelaki musyrik menghidu peluang kerana menyangka bahawa Abbad sedang berkawal serta berseorangan.

Tanpa berfikir panjang, maka lelaki itu bertindak melepaskan anak panah hingga mengenai tubuh Abbad yang sedang menunaikan solat. Menurut Said Ramadhan Al-Buthi, sahabat ansar itu mencabut anak panah yang melekat di tubuhnya lalu melanjutkan solatnya. Melihat perkara itu, timbul perasaan berang dalam dada lelaki musyrik hingga melepaskan anak panah kedua dan tertancap di tubuh Abbad.

Ironinya, Abbad tetap melakukan perkara yang sama sehingga kata Al-Mubarakfuri bahawa Abbad ditembak anak panah sebanyak tiga kali. Apabila selesai solat itu, barulah Abbad mengejutkan sahabatnya sehingga menyebabkan Ammar terkejut lalu melompat dari tidurnya mencari siapa pelakunya.

Lelaki musyrik itu tersentak apabila ternampak Ammar kerana dia menyangka bahawa Abbad keseorangan lalu melarikan diri. Darah merah banyak mengalir membasahi tubuh Abbad menyebabkan Ammar merasa hairan.

“Mengapa engkau tidak mengejutkan aku ketika panahan yang pertama?”,tanya Ammar.

Lalu Abbad membalas, “pada waktu aku sedang membaca surah, aku tidak suka menghentikan bacaanku”. Kemudian Abbad berkata lagi, “waktu itu aku membaca Surah al-Kahfi dan aku tidak ingin rukuk tetapi beberapa anak panah bersusulan menusukku sehingga aku memendekkan bacaan dan rukuk agar bisa segera membangunkanmu.”

“Kalau bukan kerana takut melalaikan perintah Nabi Muhammad ﷺ untuk berkawal, nescaya aku pasti sudah m4ti sebelum aku memutuskan solatku”, tambah Abbad lagi.

RUJUKAN:

Said Ramadhan Al-Buthi, Fiqh Sirah.

Saffiyu Al-Rahman Al-Mubarakfuri, Sirah Nabawiyyah:Al- Rahiq Al-Makhtoum, terj. Muhammad Ramzi Omar.

Lihat Shahih Bukhari, Kitab Al-Maghazi, Bab Ghuzwah Dhat Al-Riqa, Hadith No:4128.


Israk Mikraj Yang Hampir Dilupakan Kerana Covid-19

Dalam musim ujian kepada seluruh dunia saat ini, jangan kita lupakan satu peristiwa amat penting dalam sejarah Islam.

Peristiwa yang ajaib yang memerlukan Rasulullah saw ‘naik ke langit’ hanya satu malam saja. Tidakkah ini ajaib?

Sedang kita sibuk menghadapi tentangan virus Covid-19, mari kita ambil sedikit hikmah dari peristiwa Israk dan Mikraj ini. Antaranya:

1. Israk dan Mikraj adalah Perjalanan yang Nyata

– Ini bukan perjalanan melalui mimpi atau rohani semata. Ia adalah perjalanan jasad yang dapat dilihat dengan mata kasar Rasulullah sendiri.

Baginda mendapat perintah secara langsung dari Allah tanpa perantara untuk solat lima waktu. Peristiwa ini jelas juga dalam ingatan Baginda kerana selepas kembara tersebut, Baginda telah menceritakan segalanya pada para Sahabat.

2. Tanda Kekuasaan Allah swt

– Peristiwa ini membuktikan kekuasaan Allah. Hanya Allah yang mengkehendaki dengan kuasanya membawa Rasulullah ke langit.

Apa yang Allah kehendaki, pasti akan terjadi. Allah telah nyatakan dalam Surah Al-Isra ayat 1 bahawa peristiwa Israk Mikraj ini bertujuan menunjukkan kekuasaan-Nya.

3. Bentuk Kemuliaan Allah kepada Rasulullah saw

– Pada tahun yang sama, sebelum peristiwa ini, Rasulullah telah hadapi pelbagai ujian. Antaranya Baginda telah diusir ketika berdakwah di Thaif.

Baginda juga telah kehilangan isteri tercinta dan bapa saudara yang sangat disayangi. Maka Allah telah gantikan semua itu dengan persitiwa ini. Begitulah Allah memuliakan kekasih-Nya.

4. Bukti Kerasulan Rasulullah saw

-Peristiwa ini memantapkan kerasulan Rasulullah saw. Ia juga diciptakan untuk memuliakan Rasulullah.

Ia sebagai persediaan untuk dakwah Rasulullah yang akan datang.

5. Bukti ajaran Rasulullah bersifat Universal

– Peristiwa Israk, merupakan perjalanan Rasulullah saw dari Makkah ke Madinah dan kemudia ke Masjidil Aqsa menunjukkan ajaran Nabi bukan saja untuk penduduk Makkah tetapi untuk sekalian alam.

6. Perintah didirikan Solat Lima Waktu

-Peristiwa Mikraj iaitu perjalanan Nabi saw ke Sidratul Muntaha adalah tempat Baginda menerima perintah untuk solat lima waktu.

Walaupun pada mulanya mendapat perintah 50 waktu, tetapi Nabi saw meminta untuk mengurangkan kepada lima waktu.

Rasulullah sangat menegaskan berkaitan solat kerana solat adalah tiang agama. Solat yang sempurna mampu mendorong diri terus melakukan ketaatan.

7. Pembersihan Hati untuk Menghadap Allah swt

– Diriwayatkan, bahawa Nabi saw telah ‘dibedah’ oleh malaikat bagi membersihkan hati Baginda dari sifat sifat buruk seperti was was.

Menunjukkan bahawa sebelum bertemu Allah, maka ikhlaskan hati. Yakin pada Allah dan fokus pada ibadah. Tiada keduniaan yang boleh menganggu apabila kita berhubung dengan Allah.

Sebab itu kita diingatkan untuk selalu istighfar. Supaya hati sentiasa tentera. Hati tenteram adalah hati yang bersih.

Walau di mana kita bertugas, kita berlindung, jangan kita lupa untuk dirikan solat. Hanya Allah mampu menguatkan kita. Jaga diri kita di waktu begini. Allah hantar ‘tentera’ nya untuk menyedarkan kita.

Tiada masa untuk bergaduh. Tiada masa untuk bermusuh. Ini waktu kita bersama. Kerana kita menghadap kiblat yang sama.

Wallahu a’lam.


Pergi Bulan Sangatlah Susah –  Tetapi Manfaatnya Terlalu Besar

Sudahpun 50 tahun sejak Amerika Syarikat menjayakan sebuah kejutan besar. Bulan akhirnya diterokai tapak kaki manusia, bermula dengan Neil Armstrong dan Buzz Aldrin. Namun pencapaian ini bukanlah bagaikan membaling sebutir batu semata-mata. Perlumbaan yang dibuat tidak langsung bersikap pro-sains, kerana politik bersama Kesatuan Soviet membenamkan azam yang kapitalisme lebih baik. Andainya pihak lawan yang tiba dahulu, betapa aibnya prestij Barat terhadap medan dunia. Namun kejayaan tetap kejayaan – dan tiada siapa boleh mempertikainya.

Fokus utama bagi setiap saintis ialah batu yang dibawa pulang. Namun sampel-sampel dikutip Armstrong dan Aldrin tidak boleh difahami oleh kerana kekangan teknologi pada zaman itu. Sekitar 1972, sebuah komputer dijual pada harga AS$95,000. Jika komputer hari ini dijual pada harga tersebut, mungkin ia berupaya untuk dikongsi seluruh kampung pun. Maka sampel Bulan hanya difahami secara mendalam sekitar tahun 2000, yang sekaligus menggunakan data mineralogi daripada misi-misi pengorbitan Bulan

Namun dapatan daripada misi Bulan pada tahun 1969 tidak seharusnya menjadi fokus utama. Presiden John F. Kennedy menyebutkan dengan jelas bahawa hasrat ke Bulan dicetuskan kerana ia susah dilaksanakan. Apabila manusia mencabar arus demi pencapaian merentasi dugaan, pelbagai manfaat boleh diperolehi. Dan itulah apa yang berlaku. Sebahagian besar daripada teknologi ke Bulan tidak wujud pada tahun 1962, bila beliau umumkan misi ini. Ada juga kerisauan yang kapal boleh terletak pada permukaan Bulan pun.

Seramai 400,000 orang terlibat dalam misi untuk meletakkan dua angkasawan di permukaan Bulan. Inovasi dan teknik dijayakan NASA telah mengubahkan bukan saja Amerika Syarikat, tetapi seluruh dunia. Dengan usaha kembali ke Bulan menjelang 2024, NASA sedang berusaha untuk membangunkan teknologi baharu pula supaya misi-misi ke Marikh dijayakan selepas 2028. Tanpa kejayaan Apollo 11, kawalan penerbangan digital tidak mungkin dibangunkan. Sumbangan besar misi Apollo ialah sistem kawalan “terbang-dengan-wayar” yang membawanya pada landasan.

Pada masa itu teknologi ini tidak diketahui sesiapa. Namun hari ini, semua pesawat malahan dalam kereta pun sedang menggunakannya. Dahulu pesawat dikawal secara mekanikal iaitu melalui kabel dan batang yang menghubungkan juruterbang dengan sayap serta ekor. Keralatan disebabkan manusia sangatlah tinggi untuk berlaku, dan teknologi ini sangatlah kuno untuk digunakan dalam misi Bulan. Armstrong dan Aldrin sendiri tidak tahu apa dan bagaimana bila berkaitan dengan Bulan; maka peluang untuk keralatan berlaku sangatlah tinggi.

Selain itu, Armstrong dan Aldrin (serta Michael Collins) juga manusia. Mereka terhad pada tuntutan biologi iaitu bekalan (makanan dan minuman) dan tuntutan (pengurusan najis, senaman otot dan pengekalan tulang). Disebabkan dua perkara ini juga tiada siapa dihantar ke Bulan selepas misi terakhir iaitu Apollo 17 pada 11 Disember 1972. Untuk memastikan makanan pesawat tidak dicemari organisme mikro, keselamatan makanan diutamakan. Keuzuran angkasawan andainya sakit perut sekalipun boleh merosakkan keberkesanan sebuah misi.

Pengeluar makanan Pillsbury diupah NASA supaya boleh membangunkan sebuah teknologi agar perkara ini boleh dielakkan. Perlantikan Pillsbury memangkinkan sistem HACCP yang digunapakai sehingga hari ini. Prosedur-prosedur HACCP diwajibkan di Amerika Syarikat (dan banyak negara lagi). Andainya berada di pusat beli-belah, logo HACCP semestinya terkandung pada maklumat makanan diproses.

Sumbangan paling besar sekali tentu sekali pengasasan The Patriots sendiri. Bukanlah organisasi The Patriots yang dimaksudkan – sebaliknya, perhubungan pembaca dengan mana-mana laman web yang jika tiada tidak mungkin rencana ini boleh dimuatnaikkan seperti ini pun.

Teknologi daripada misi Apollo telah membolehkan satelit dilancarkan. Pada penghujung 2018, sebanyak 4,987 satelit sedang mengelilingi Bumi. Setiap satunya memainkan peranan penting yang jika digabungkan memantapkan komunikasi, navigasi, pengawasan dan sebagainya.


Kembara Inspirasi Haji

Semestinya umat Islam di Malaysia ini begitu teruja jika boleh menunaikan ibadah haji yang merupakan salah satu rukun Islam. Namun keterujaan itu kadang kala di sambut dengan cara yang agak berlainan. Jika hampir semua jemaah haji Malaysia yang ke Tanah Suci menggunakan kapal terbang, terdapat satu kumpulan yang menggunakan jalan darat untuk ke Tanah Suci. Pertubuhan Kembara Amal (PEKA) telah menganjurkan Kembara Inspirasi Haji yang telah merentasi 10 negara.

Program Kembara Inspirasi Haji ini terdiri daripada 16 orang peserta yang melibatkan wakil PEKA sendiri, sukarelawan, media dan penaja untuk program tersebut. Program ini melalui 10 negara di mana mereka bertolak dari Kuala Lumpur dan merentasi Thailand, Laos, China, Kyrgyzstan, Uzbekistan, Iran serta UAE. Mereka menggunakan kenderaan pacuan empat roda supaya dapat memudahkan perjalanan mereka. Perjalanan mereka mengambil masa sekitar 60 hari dengan jarak perjalanan hampir 16000 km. Tujuan mereka menggunakan jalan darat adalah untuk memberi pengalaman baru kepada peserta peserta program tersebut.

Walaupun pada awalnya mereka merancang untuk menggunakan kapal terbang apabila sudah tiba di UAE, namun mereka akan cuba menggunakan jalan darat jika dibenarkan oleh kerajaan Arab Saudi. Peserta peserta program ini berasa bersyukur ke atas hadrat Ilahi kerana walaupun dengan pelbagai dugaan yang ditempuh, mereka berjaya sampai dengan selamat.

Antara dugaan mereka ialah, di beberapa negara proses untuk memasuki negara tersebut mengambil masa yang agak lama. Selain itu, mereka juga pernah dihalau dari masjid, dihalang daripada menunaikan solat dan kereta mereka rosak dan terpaksa ditunda sejauh 20 KM.

Semoga perjalanan mereka akan sentiasa dalam keadaan yang baik dan selamat menunaikan ibadah haji. Semoga  perjalanan yang ditemmpuhi mereka akan menjadi inspirasi kepada umat Islam lain di Malaysia ini.


Unsur-Unsur Sejarah China Dalam Filem Mulan Disney

Artikel hari ini bukan mahu mengulas jalan cerita filem Mulan terbitan syarikat Disney ini, apatah lagi mahu mengkritik tetapi di dalam penulisan serba ringkas kali ini kita akan mempelajari beberapa fakta daripada filem tersebut, yang mana ia mempunyai kisah sejarahnya tersendiri di dalam ruang lingkup dunia realiti kita.

1. Ballad of Mulan.

Hua Mulan membawa maksud Hua (bunga) dan Mulan (Magnolia), iaitu bunga Magnolia. Perlu diketahui, kisah Hua Mulan ini diinspirasikan daripada sebuah lagu yang ditulis pada zaman Dinasti Wei Utara (386 M- 557 M) yang bertajuk Ballad of Mulan atau Mùlán Cí (木兰辞) di dalam satu kompilasi buku lagu yang bertajuk Gǔjīn Yuèlù (Catatan Muzik Lama dan Baharu). Catatan ini ditulis oleh seorang sami Zhijiang pada abad ke-6 M.

Pada abad ke-11 M/abad ke-12 M, seorang penulis, Guo Maoqian, menghasilkan sebuah buku puisi yang bertajuk Yuèfǔshījí (Koleksi Biro Muzik) yang mana diinspirasikan daripada buku Gǔjīn Yuèlù. Pada akhir era Dinasti Ming, seorang seniman, Xu Wei, menciptakan sebuah drama tentang kisah Mulan yang bertajuk ‘The Female Mulan’ atau ‘The Heroine Mulan Goes to War in Her Father’s Place’ yang mana pementasan drama ini mempunyai dua babak. Dalam drama ini, Xu Wei mengubah nama keluarganya Mulan menjadi Hua yang mana sebelum ini, keluarga Mulan memakai gelaran Zhua atau Wei. Sebab utama nama Hua dikekalkan pada keluarga Mulan sehingga ke hari ini, kerana maknanya yang lebih puitis daripada nama gelaran keluarga sebelum ini. Setelah itu, karakter Mulan dimasukkan di dalam ke dalam sebuah karya novel sejarah yang ditulis oleh Chu Renhuo pada abad ke-17 M yang bertajuk Romance of Sui-Tang.

Ada pelbagai versi kisah yang meriwayatkan kehidupan Mulan, tetapi kesemua versi membawa plot cerita yang sama iaitu menggantikan posisi ayahnya untuk menyertai tentera, menyamar sebagai lelaki, bertempur di medan p3rang, kenaikan pangkat, mengaku dirinya perempuan, ditawarkan menduduki posisi penting di dalam ketenteraan, menolak tawaran, pulang ke kampung halaman dan hidup kembali bersama keluarganya. Tetapi versi ceritanya lain dalam karya Romance of Sui-Tang, yang mana Mulan membunuh dirinya setelah pulang ke kampung halamannya. Kalau di dalam animasi dan filem Mulan, Mulan mempunyai adik perempuan tetapi di dalam Ballad of Mulan, beliau mempunyai seorang kakak dan seorang adik lelaki.

Kisah Hua Mulan diangkat kembali sekitar tahun 1930an sebagai pemangkin semangat dan inspirasi kepada anak muda China mempertahankan negaranya apabila mereka menghadapi pep3rangan dan pen4klukan daripada pihak Empayar Diraja Jepun dan sehingga kini, Hua Mulan menjadi simbol keberanian bangsa China, khususnya bagi kaum wanita mereka.

Adakah Mulan watak sebenar yang diinspirasikan atau hanya watak mitos semata-mata? Tidak ada sumber yang tepat menyatakan kewujudan sebenar Mulan, tetapi yang ada hanyalah rekod catatan dari Dinasti Tang yang mencatatkan tentang seorang pahlawan wanita yang berani di medan pertempuran pada sekitar tahun 621 M. Munculnya teori kemungkinan dua watak ini, pahlawan wanita Tang dan Mulan saling berkait rapat.

2. Pedang Jian: Pedang Bermata Dua.

Dalam filem ini, watak pratagonis, Mulan membawa lari pedang yang dimiliki oleh ayahnya, Hua Zhou, ke medan p3rang untuk menyertai angkatan pasukan tentera diraja Kaisar Shang untuk memerangi ancaman serangan puak gasar Hun. Nama yang ditempa pada pedang tersebut masing-masing membawa maksud Kesetiaan/Zhong (忠), Keberanian/Yǒng (勇) dan Kebenaran/Zhēn (真).

Di dalam dunia sebenar, pedang tersebut dikenali sebagai pedang Jian. Pedang Jian pertama kali muncul melalui rekod catatan pada abad ke-7 M, iaitu rentang waktu Musim Bunga dan Luruh (770-350 SM). Pada awal penciptaan Jian, ia ditempa dalam bentuk saiz sederhana, diperbuat daripada gangsa (sebelum ditukar kepada besi), bermata dua dan dikawal dengan satu tangan sahaja.

Pedang Jian melalui beberapa fasa perubahan sepanjang 2,500 tahun lamanya dan ia mempunyai dua versi saiz iaitu kecil yang panjangnya 45 cm dan besar yang panjangnya mencapai 80 cm dan berat keduanya mencapai sekitar 700-900 gram.

Pengeluaran pedang Jian semakin meluas pada zaman Negara-Negara Berp3rang (W4rring States Period sekitar 501 SM-350 SM). Pada zaman pemerintahan Dinasti Qin, pedang Jian dipanjangkan daripada saiz biasa, mata pedangnya diasah dua kali ganda kerana pada waktu ini, pedang Jian diutamakan untuk menikam daripada menebas. Pada zaman Dinasti Han pula, teknik penempaan pedang Jian dipertingkatkan yang mana pedangnya lebih ringan dihayun dan lebih lasak daripada sebelumnya.

Melalui sumber turun-temurun China, pedang Jian terkenal dengan gelaran ‘The Gentleman Weapons’. Pedang Jian termasuk dalam senjata utama di China selain Gùn (kayu galah), Qiang (lembing) dan Dao (pedang melengkung).

Contoh sebenar pedang Jian yang masih dalam kondisi baik adalah Pedang Goujian yang telah ditulis sebelum ini:

Fungsi pedang Jian diperkembangkan dan ia dicipta untuk kegunaan dua tangan pula, tetapi pedang Jian untuk dua tangan hanya digunakan di dalam seni bela diri, bukannya di dalam medan pertempuran. Sehingga kini, pedang Jian masih digunakan oleh ahli seni bela diri China sahaja.

3. Fenghuang: Oriental Phoenix.

Perasan atau tidak, di dalam kisah Mulan dalam bentuk animasi tahun 1998, Mulan didampingi oleh seekor naga yang bernama Mushu tetapi mengapa di dalam filem Mulan 2020, watak Mushu digantikan dengan seekor burung Phoenix?

Mengikut kenyataan pelakon filem Mulan, Jimmy Wang, dalam ciapan akaun Twitter miliknya, dinyatakan antara sebab burung Phoenix dipilih menggantikan posisi watak Mushu kerana di dalam kepercayaan China, burung Phoenix dikenali sebagai Fenghuang dan ia selalunya digambarkan sebagai entiti feminim, kekuatan dari syurga dan melambangkan kesetiaan dan kejujuran. Sebenarnya, makna simbol daripada pedang Jian milik Mulan seperti yang diceritakan di atas melambangkan sifat-sifat Fenghuang.

Menurut Profesor Stanley Rosen, watak naga kecil Mushu dikatakan sebagai bentuk penghinaan ke atas kebudayaan China. Maka dengan penukaran ke burung Fenghuang, ia digambarkan lebih gah dan sesuai dengan jalan cerita filem Mulan yang serius.

Fenghuang merupakan seekor entiti makhluk mitos suci yang mana kehadirannya terlalu langka di atas dunia ini. Menurut legenda, kemunculan Fenghuang berlaku sekali sebelum kewafatan Maharaja Huangdi (Yellow Emperor) yang memerintah China pada abad-27 SM. Pada zaman pemerintahan Dinasti Zhou (1064 SM-256 SM), Fenghuang diabadikan sebagai lambang kepentingan politik dan kekayaan.

Pada mulanya, Fenghuang bukanlah satu entiti, tetapi mewakili dua entiti iaitu Feng (burung jantan) dan Huang (burung betina) yang mana menggambarkan simbol falsafah Ying Yang dan mewakili antara kewujudan kaum lelaki dan perempuan. Lama-kelamaan entiti Feng dan Huang digabungkan sebagai seekor burung syurga yang membawa sifat betina dan ia menjadi haiwan yang berpasangan dengan naga yang lebih jantan. Kaisar China selalu digambarkan sebagai naga dan permaisurinya pula digambarkan sebagai Fenghuang. Suatu kombinasi yang agung. Pada zaman pemerintahan Dinasti Qin, permaisuri kaisar menyandang mahkota Fenghuang.

Kombinasi Ying Fenghuang dan Yang Naga sehingga wujudnya pepatah China yang menyatakan:

“Rén zhōng lóng fèng (人中 龍鳳)”.

Terjemahan: “Manusia yang mempunyai bakat yang berdiri bagaikan Naga dan Fenghuang di antara para manusia”.

Dan dari sinilah, Fenghuang selalu digambarkan sebagai simbol kewanitaan dan sebab inilah mengapa burung Phoenix lebih ideal menggantikan watak si naga Mushu. Fenghuang diyakini membawa sifat kesetiaan, merendah diri, baik hati dan pembawa kebenaran yang mana sifat ini lebih sesuai digunakan ke atas watak Mulan.

Maka berakhirlah penyampaian fakta yang serba ringkas dari pandang sudut sejarah kisah Hua Mulan. Jadi, bagi sesiapa yang sudah menonton filem Mulan terbitan Disney ini dan berasa tidak puas nafsunya, disarankan untuk menonton filem Unparalleled Mulan/Matchless Mulan (2020) yang mana adegannya lebih ke arah PG13. Filem p3rang tanpa darah bagaikan hati tanpa cinta.

RUJUKAN:

1. The Dramatic True Story Behind Disney’s Mulan, Ancient Origins.

2. Pa Kua and Study of the Jian (Chinese Sword), Pa Kua International League.

3. The Phoenix: An Unnatural Biography of a Mythical Beas, Joe Nigg.

4. Why Mulan 2020 doesn’t have Mushu – director’s three reasons for the change, RadioTimes.


Peranan Melaka Sebagai Pusat Dakwah Dan Ilmu Islam

Selepas
Melaka menjadi tapak kepada Kesultanan Melayu Melaka antara akhir abad ke-14
atau abad ke-15 Masihi, ia bukan saja menjadi pelabuhan entrepot tumpuan dunia
dari China di timur hinggalah India dan Semenanjung Tanah Arab di sebelah
barat. Malah, ia menjadi pusat perkembangan ilmu dan dakwah terutama selepas
pemerintah-pemerintah Melaka menerima seruan dakwah dari pedagang Arab, India
dan Parsi. Maka tidak hairanlah, para ulama memainkan peranan bukan saja
sebagai pendidik tetapi juga sebagai penasihat utama sultan dalam soal agama.

Perihal ulama dalam Kesultanan Melayu Melaka

Berdasarkan analisis Tan Sri Prof Syed Muhammad Naquib al-Attas, pengasas Kesultanan Melayu Melaka iaitu Parameswara diislamkan oleh Maulana Ibrahim Asmoro atau puteranya Maulana Ishak. Ini berdasarkan wujud anekdot baginda memeluk Islam antara tahun 1376 hingga 1378 di Palembang oleh Maulana Ibrahim, putera kepada Sayyid Hussein Jamadil Kubra atau antara 1378 hinggalah 1404 di Melaka.

Menurut beliau, jika Parameswara memeluk Islam antara tahun 1392 hingga 1404 di Melaka, dai’ yang bertanggungjawab mengislamkan baginda ialah Maulana Ishak, putera kepada Maulana Ibrahim. Dan jika kita pertimbangkan usia baginda yang sudah lanjut (berkemungkinan pada usia 80 tahun), Parameswara tidak sempat mengislamkan ahli kerabat dirajanya.

Peristiwa
kerabat diraja Melaka memeluk Islam secara beramai-ramai berkemungkinan berlaku
semasa era Raja Kecil Besar. Menurut kitab Sulatus Salatin, baginda diislamkan
oleh seorang pedagang Arab bernama Sayyid Abdul Aziz. Beliau juga
bertanggungjawab memberi nama baru baginda, Sultan Muhammad Shah dan menjadi
guru peribadinya selama lapan tahun. Semasa di Melaka juga, Sayyid Abdul Aziz
turut bertanggungjawab membuka sekolah pondok pertama di Melaka di satu kawasan
bernama Upih (kini Tengkera) di mana di situ juga berdirinya Masjid Tengkera,
antara masjid paling tua di Melaka.

Berdasarkan beberapa riwayat, beberapa orang Walisongo pernah menuntut ilmu di sekolah pondok di Melaka. Dalam Babad Tanah Jawi misalnya, Sunan Giri dan putera gurunya Sunan Bonang belayar dari Ampel menuju ke Makkah bagi melaksanakan rukun kelima Islam iaitu fardu haji. Setibanya di Melaka, mereka bertemu dan berguru dengan Sheikh Wali Lanang selama beberapa lama.

Selepas tamat pengajian, kedua-duanya berhasrat meneruskan perjalanan ke Makkah tetapi beliau menasihatkan dua pelajarnya itu kembali semula ke tanah air mereka untuk berdakwah. Sunan Kalijaga dan Sheikh Sutabris juga pernah berguru dengan para ulama di Pulau Upih.

Putera Sayyid Abdul Aziz, Sayyid Yusuf dan cucunya Sayyid Menawar pernah dilantik sebagai Kadi Besar Melaka. Malah, kedua-duanya juga diberi penghormatan sebagai pembimbing dan penasihat hampir semua Sultan Melaka ketika itu.

Mereka pernah berkhidmat di bawah Sultan Muzaffar Shah, Sultan Mansur Shah, Sultan Alauddin Riayat Shah dan Sultan Mahmud Shah. Selain mereka, Maulana  Sadar  Jahan,  Maulana  Abu  Bakar,  Maulana  Jalaluddin,  Syarif Muhammad Kabungsuwan,  Karim al-Makhdum  dan  Sultanul  Arifin  Syeikh  Ismail  juga antara nama alim ulama yang membimbing sultan, para pembesar dan umat Islam Melaka. Malah, golongan  bangsawan  dan  anak-anak  raja  dititahkan  untuk mengaji agama pada alim-ulama Melaka.

Dalam  buku Sultan-Sultan Soleh karangan  Ustaz Hasanuddin  Yusof,  wujud satu kisah membabitkan putera Sultan Mansur Shah yang bernama Raja Hussein (kemudiannya dikenali sebagai Sultan  Alauddin  Riayat  Syah  (1477-1488)).  Antara  guru  agama baginda ialah seorang ulama dari negara China. Pada mulanya, beliau enggan menerima Raja Hussein sebagai anak muridnya memandangkan statusnya sebagai putera raja. Namun akhirnya, ulama ini terpaksa mengalah apabila melihat kesungguhan baginda yang merayu-rayu mahu mempelajari ilmu tasawuf.

Peranan Pulau Besar

Kesultanan
Melayu Melaka merupakan pusat tarbiyah ruhiyyah yang sangat penting pada zaman
kegemilangan Islam di Nusantara. Salah satu pusat pengajian terkemuka ketika
itu ialah di Pulau  Besar.  Pelbagai
sumber  lisan,  penulisan
dan  warisan menyebut tentang
kedatangan alim-ulama dari Semenanjung Tanah Arab, khususnya Sultan al-‘Ariffin
Syeikh Ismail dari zuriat Sultan al-Awliya’ Syeikh Abdul Qadir al Jailani dan rombongannya
pada akhir abad ke-15  Masihi.  Dengan
keizinan  Sultan Mahmud  Shah,
Sheikh  Ismail telah memilih Pulau
Besar untuk kegiatan dakwah dan tarbiyah ruhiyyah jemaahnya.

Pulau Besar juga turut menyaksikan kelibat seorang penghuninya yang tersohor iaitu Sheikh Sayyid Thanauddin bin Ahmad Shah Jalal, iaitu adik-beradik kepada seorang mubaligh besar bertaraf penaung kepada  ramai  alim-ulama  Nusantara seperti para Wali Songo, iaitu Sayyid Hussein Jamadil Kubro. Nama gelarannya ialah Tuan Guru Adi Putra dan ini berkemungkinan guru kepada Laksamana Hang Tuah dan saudara-saudaranya.

Hang Tuah bukan sahaja mempelajari ilmu persilatan daripada Syed Thanauddin, tetapi juga ilmu Kebatinan & Perubatan. Selepas tamat pengajian, beliau mempelajari ilmu kepahlawanan, ilmu firasat & ilmu kebatinan daripada saudara Syed Thanauddin di Tanah  Jawa, yang  digelar sebagai  Sang Persata Nala. Dan semasa Hang Tuah bersembunyi di Ulu Melaka dengan bantuan Bendahara Paduka Raja Tun Perak untuk mengelak dihukum bunuh angkara fitnah pembesar yang mencemburui kedudukannya, beliau juga berkesempatan berguru dengan Sheikh Mansur dalam soal agama.

Selepas kedatangan Syeikh Ismail di Pulau Besar, tidak berapa lama selepas itu, datang pula golongan ulama dan mubaligh dari Semenanjung Tanah  Arab. Dan semasa ia menjadi tumpuan ramai, jumlah keseluruhan mereka di situ seramai 43 orang dan dikenali sebagai Ahli Pulau Besar. Di tangan jemaah ini, maka terbinalah pusat ilmu, dakwah dan tarbiyah ruhiyyah yang agak besar dan pesat di Pulau Besar.

Dengan bersemaraknya kegiatan tasawuf dan tarekat, maka tidak hairanlah Sheikh Ismail sendiri diangkat sebagai imam dan mursyid. Manakala, gurunya Sheikh Muhammad Yusuf as-Siddiq memainkan peranan sebagai penasihat dan sumber rujukan para dai’ dan pelajar ketika itu. Sesetengah berpandangan bapa mertua dan penasihat Sheikh Ismail ialah Maulana Ishak, orang sama berkemungkinan bertanggungjawab mengislamkan Parameswara.

Selain berperanan sebagai pusat ilmu, dakwah dan tarbiyah ruhiyyah, Pulau Besar juga dikenali sebagai pusat latihan ketenteraan bagi  hulubalang  Melaka dan  tentera Islam dari pelbagai wilayah di Nusantara. Selepas kejatuhan Melaka ke tangan Portugal pada tahun 1511, ia pernah memainkan peranan sebagai markas jihad para pejuang Islam untuk merebut kembali Melaka. Bukan sedikit yang syahid dalam perjuangan berkenaan dan dikebumikan di Pulau Besar.

Antara yang syahid dan dikebumikan di Pulau Besar ialah Pati Unus yang merupakan pemerintah Kesultanan Demak yang kedua. Selain baginda, seorang ulama Acheh yang tersohor iaitu Sheikh Syamsuddin Pasai turut dimakamkan di situ. Sheikh Syamsuddin yang pernah memengang jawatan kadi semasa pemerintahan Sultan Iskandar Muda Mahkota Alam mengikut ekspedisi ketenteraan Acheh ke atas Portugal di Melaka dengan kekuatan 20,000 tentera dan 236 buah kapal perang. Perang antara kedua-dua belah pihak berlangsung sengit selama lapan bulan sehinggalah beliau gugur syahid di medan pertempuran. Makamnya masih ada sehingga hari ini di Kampung Ketek, Melaka.

Definisi Melayu Dalam Ikatan Budaya

Kedatangan  Islam
telah  memulakan  proses
perubahan  yang  besar
kepada falsafah,  struktur,  adat,
budaya,  sosio-politik,  jati diri,
mentaliti,  pandangan alam dan
kejiwaan masyarakat Melayu dengan memalingkan daripada   kehidupan sebelumnya  yang
menganuti  kepercayaan  animisme
serta  Hindu-Buddha,  yakni yang
berpegang  kepada soal mistik,
semangat, dewa-dewi   serta   lain-lain kepercayaan syirik dan khurafat,
kepada suatu kepercayaan baru yang berpaksikan konsep Tauhid, yakni Allah
sebagai Pencipta alam dan makhluk, yang Maha Esa, segala-galanya bersumber
daripada-Nya.

Malah, pelbagai ajaran dan amalan baru yang berteraskan unsur-unsur Tauhid,  Syariat  dan  Tasawuf/Ihsan  telah  diperkenalkan  bukan  sahaja berhasil mengembangkan dan memperkayakan perbendaharan Bahasa Melayu Klasik/Jawi. Malah, ia diterjemah dalam rupa bentuk sistem dan struktur-struktur masyarakat yang menjadikan kebanyakan adat budaya Melayu bersendikan Kitabullah.

Selain itu, sesetengah daripada apa yang dibawa oleh golongan ulama sufi ini adalah pengajaran-pengajaran yang dibawa hasil daripada pengalaman baik buruk dunia Islam di Timur Tengah dan Eropah agar menjadi iktibar dan tauladan kepada perkembangan Fiqh Siasah dalam Kesultanan Melayu Melaka yang baru sahaja lahir sebagai salah satu dari mata rantai kerajaan-kerajaan Islam sedunia.

Kefahaman Islam yang diajarkan dalam Kesultanan Melayu Melaka bersandarkan kepada fahaman Ahlus Sunnah wal Jamaah. Ini berikutan pengislaman Parameswara di  tangan ulama sufi Pasai dan hubungan kekeluargaan diraja Melaka dengan Pasai yang  diketahui mengambil ajaran Fiqh Mazhab Syafie dan menjadi pusat rujukan keagamaan bagi Melaka. Pengislaman Raja Kecil Besar di tangan Sayyid Abdul Aziz yang dihantar oleh Syarif Mekah (penyokong fahaman Ahlus Sunnah wal Jamaah) juga merujuk kepada fahaman agama yang dibawa golongan ahlussunnah dalam Kesultanan Melaka.

Malah, alim-ulama di Melaka juga mengajar kitab Tauhid & Tasawuf. Selain daripada  kitab Duri’l-Mazlum, dua lagi kitab agama ‘tinggi’ telah  diajar dan dibahaskan di  Istana  Melaka  iaitu kitab al Luma fi’l Tasawwuf karya  Abú Nasr ‘Abdallah b. ‘Ali al-Sarráj al-Tusi dan kitab al-Insan al-Kamil fi Makrifat al-Awakhir wa  al-Awa’il oleh Syeikh Abdul Karim al Jili yang turut disebut sebagai kitab Tasawuf Falsafah. Kitab Fusus al-Hikamkarya Muhyiddin Ibnu Arabi turut diajar di Istana Melaka.

Sebagai tambahan kepada bukti iktikad Ahlus Sunnah menjadi tunjang Kesultanan Melayu Melaka, ada satu anekdot menarik dari Prof Syed Muhammad Naquib al-Attas. Menurut beliau, wujud kemungkinan kitab aqidah aliran Imam Abu Mansur al-Maturidi yang bertajuk Al-Aqāid An-Nasafiyyah karangan Imām Abu Hafs Umar bin Muhammad An-Nasafi yang merupakan manuskrip Melayu terawal dijumpai setakat  ini (abad ke-16) dan dipercayai telah diterjemah pada zaman Melaka.

Ia memberikan suatu kesimpulan bahawa aqidah umat Islam di Melaka adalah daripada aliran Imam al-Maturidi. Selain itu, satu sumber mencatatkan bahawa kitab himpunan salawat Dalailul Khairat karangan Sheikh Muhammad bin Sulaiman al-Jazuli (meninggal dunia pada tahun 872 Hijrah) juga telah dijumpai pada jasad para syuhada yang berperang melawan Portugal di Melaka dalam tahun 1511 sekaligus merujuk kepada pengamalan kitab yang masyhur ini.

Perundangan  Melaka juga digubal mengikut undang-undang  syariat  dan undang-undang adat. Semasa  pemerintahan Sultan Muzaffar Shah, baginda  memperkenalkan Hukum Kanun Melaka yang mengandungi 44  Fasal yang meliputi pelbagai persoalan seperti adat berpakaian raja,  bahasa segala raja-raja, perkara yang dilarang orang biasa semasa  pengebumian,  kesalahan yang boleh dijatuhkan hukum bunuh, orang yang mengamuk, membunuh hamba raja, orang yang mengganggu isteri orang,  menyembunyikan dan melarikan hamba, hukum tuduh-menuduh yang tidak bersaksi, hukum pertunangan, undang-undang tanah dan denda yang dikenakan ke atas anak raja.

Pengaruh Islam juga amat jelas dalam Hukum Kanun Melaka seperti hukum mengenai wali, saksi, talak, zina, minum arak, merogol dan berhutang .Misalnya si pencuri, jika sabit kesalahannya akan dipotong tangan dan sesiapa yang melakukan zina akan dihukum sebat 100 kali atau dihukum rejam dengan batu sampai mati (HKM Fasal 7:2 dan 12:2). Salah satu ciri khas Hukum Kanun Melaka ialah kewujudan istilah ‘malu’ atau ‘aib’ dalam kanun berkenaan. Ternyata hukuman moral sebegini adalah sangat efektif. Orang Melayu takut merasa malu di hadapan orang lain. Jelas dalam era Kesultanan Melaka, Islam telah mempengaruhi setiap aspek kehidupan termasuk  sistem  pentadbiran, perkahwinan, pengkebumian, pemilik hartanah dan warisan.

RUJUKAN:

Tun Haji
Othman, Tun Suzana. Pertubuhan Kesedaran Melayu & Islam  (KEMUDI). Alim-Ulama Dalam Kesultanan Melayu
Melaka. http://www.khazanahbendaharaserimaharaja.com/uploads/9/7/5/8/9758343/ulama_di_melaka.pdf


Kempen Terakhir Sultan Suleiman Uthmaniyah Yang Sia-Sia

Pada tahun 1566, Sultan Suleiman al Qanuni yang sudah tua dan sedang uzur telah berangkat untuk mengepalai kempen terakhir bagi mengukuhkan kedudukannya di Hungary dan juga berusaha untuk kembali menak.luki Vienna seperti yang pernah dilakukannya bertahun-tahun yang lalu.

Rancangannya adalah dengan merebut sebuah kubu yang terletak pada kedudukan penting di Hungary dan selepas itu terus mengasak ke Vienna. Tentera diketuai oleh wazir agungnya sendiri, Sokollu Mehmet Pasha yang bakal memberikan sumbangan yang besar kepada empayarnya.

Malangnya bagi Uthmaniyah, mobilisasi tentera mereka yang besar telah memakan banyak masa dan mereka hanya tiba di Belgrade pada 27 Jun setelah berarak selama 49 hari. Di sana Suleiman bertemu dengan pengikut Hungary di bawahnya yang berjanji kepadanya untuk menyatukan Hungary di bawah kepimpinannya yang berada di bawah kuasa tertinggi sultan.

Namun, semasa peringkat awal kempen, salah satu tentera Uthmaniyah telah dimusnahkan oleh jeneral Zrinski yang terkenal (yang pernah bertem.pur dengan dalam pengepungan pertama di Vienna) yang terus melaksanakan hu.kuman ma.ti terhadap komander Uthmaniyah yang ditangkap yang kebetulan merupakan seorang komander kegemaran Sultan.

Malangnya bagi Uthmaniyah, ini adalah kesalahan yang besar bagi Suleiman yang sedang uzur dalam mengubah fokus kempen terhadap Zrinski dan terlebih dahulu menghu.kumnya sebelum mengambil kubu Hungary yang lebih penting dan kemudian mendorong ke Vienna.

Punca lain untuk perubahan ini secara tiba-tiba mungkin adalah kerana ancaman yang mungkin ditimbulkan oleh Zrinski yang tidak disedari oleh tentera Uthmaniyah.

Tentera Uthmaniyyah yang besar tiba di Szigetvár pada 5 Ogos 1566. Kubu ini hanya mempunyai tiga ribu orang perajurit yang mempertahankannya tetapi susun atur yang tidak sinonim dengan kebiasaan pengalaman tem.pur Uthmaniyah menjadikannya sangat sukar untuk ditembusi.

Ia terdiri daripada tiga bahagian. Dari kanan ke kiri: Kota Baru, Kota Lama, dan akhirnya kubu. Bahagian-bahagian ini masing-masing terletak di pulau yang terpisah dan hanya saling terhubung melalui jambatan kecil.

Pengepungan bermula pada keesokan harinya dengan ser.angan di Kota Baru, yang dijatuhkan dengan cepat, ia hanya berlangsung selama tiga hari. Walaupun begitu, barisan pertahanan memberikan tentangan sengit yang menelan kor.ban besar dan berat, yang di belakangnya merupakan petanda kuatnya tentangan yang akan dilancarkan oleh lapisan pertahanan mereka.

Kota Lama terbukti lebih sukar didekati dan Uthmaniyah terpaksa melancarkan 10 ser.angan dalam 10 hari berturut-turut untuk menundukkannya. Pada ketika ini, Suleiman menawarkan syarat yang sangat baik kepada Zrinski, dalam usaha untuk mengelakkan kerugian lebih besar dan juga menjimatkan masa yang berharga.

Syarat-syarat itu sangat baik untuk jeneral Croatia itu secara peribadi kerana sultan berjanji untuk menjadikan dia penguasa seluruh Croatia di bawah kekuasaannya. Malangnya bagi tentera Uthmaniyah, Zrinksi telah memutuskan untuk bertem.pur dengan orang-orangnya yang terakhir dalam usaha terbuka untuk mengabadikan namanya dalam sejarah.

Apa yang mengejutkan Suleiman dan Sokollu, ser.angan berulang terhadap kubu dalam telah diasak berundur ke belakang, sementara ratusan askar gugur. Hal ini menyebabkan mereka berhenti untuk mengurangkan kor.ban pasukan tentera mereka dan mereka memutuskan untuk membuka lebih banyak titik ser.angan di tembok dengan berusaha mele.tupkan bahagian tembok.

Akhirnya, penyer.ang Uthmaniyah berjaya menghancurkan sebahagian besar tembok pada 5 September, sehingga membuka titik ser.angan kedua yang diperlukan. Uthmaniyah kemudian berjaya menawan keseluruhan kubu, yang kini telah menjadi runtuhan tetapi kerugiannya lebih besar daripada apa yang mereka lihat setakat ini.

Walaupun seluruh barisan pertahanan telah dijatuhkan, Zrinski memegang satu sen.jata terakhir di lengan bajunya: ketika para penak.luk memasuki ruang magazin serbuk be.dil di dalam tembok, pera.ngkap dilancarkan menyebabkan le.tupan besar yang mengor.bankan sekurang-kurangnya tiga ribu tentera Uthmaniyah.

Sultan mengumpulkan salah satu kekuatan terbesar yang dapat dikumpulkan oleh Empayar Uthmaniyah pada waktu itu. Ada beberapa sumber berbeza tetapi tentera sekurang-kurangnya berjumlah 150,000 orang dan dilengkapi dengan artileri yang sangat kuat.

Kekuatan ini cukup untuk menandingi kekuatan Habsburg di Vienna serta membawa seluruh Hungary di bawah kuasa Uthmaniyah secara langsung. Namun, seperti yang dicatatkan dalam sejarah, tentera Uthmaniyah yang sangat kuat itu malah memilih untuk beralih arah ke sebuah kubu kecil yang tidak penting.

Seorang Suleiman yang dahulunya sangat luar biasa, tapi semasa pertem.puran ini dia sudah tua dan sedang uzur, secara tak langsung telah mengubah kempen Vienna menjadi kempen punitif demi sebuah kubu yang tidak mempunyai kepentingan strategik sama sekali untuk kempen tersebut.

Apatah lagi, 3000 orang tentera di bawah perintah Zrinski tak mungkin menjadi ancaman terhadap tentera Uthmaniyah yang begitu besar. Melalui perarakan mereka ke Szigetvar, Uthmaniyah juga kehilangan banyak kota di utara Hungary yang jatuh ke tangan Habsburg.

Tak dapat ditekankan lagi betapa pentingnya menawan Vienna bagi Uthmaniyah pada masa itu, oleh itu pentingnya ia di sebalik kempen terakhir Suleiman. Tetapi apa yang terjadi adalah kempen itu disia-siakan demi sebuah kubu yang tidak penting dan hanya melawan beberapa ribu pasukan yang tidak memiliki kepentingan bagi empayar walau sejauh mana ia cuba digambarkan dengan imaginasi.

Sejarah penuh dengan kesilapan besar dari para pangeran dan raja-raja dan lebih-lebih lagi kesalahan inilah yang melakarkan sejarah dunia dan membawa kita ke mana kita berada pada hari ini. adakah ini mungkin ‘pertem.puran yang menyelamatkan peradaban barat’ seperti yang dikatakan oleh kardinal Perancis?

Mungkin tidak, namun amat menyedihkan apabila melihat bagaimana sebuah kempen yang sepatutnya agung dirosakkan berdasarkan satu keputusan yang tidak tepat.

Pada 6 September 1566, Sultan Suleiman al Qanuni mangkat di atas katil rehatnya di dalam kem Uthmaniyah menjelang kejayaan Pengepungan Szigetvár di Szigetvár, Kerajaan Hungary, Empayar Habsburg. Jena.zah baginda dibawa pulang ke Istanbul dan jantung serta organ dalamannya dikebumikan di lokasi kema.tian baginda.

Jadikan peristiwa ini sebagai satu pedoman yang mengingatkan diri kita sendiri bahawa walau setinggi mana jua darjat seseorang, manusia tetap manusia dan akan kekal sebagai manusia.


Mengenang Kembali Jenayah Besar Ketika Perαng Bosnia

Sampai hari ini terlalu ramai dalam kalangan rakyat Bosnia (terutamanya kaum perempuan) tidak lupa. Betapa mahalnya harga sebuah kemerdekaan. Macam-macam mereka alami, untuk menimang rezeki sebuah negara iaitu Bosnia dan Herzegovina.

Hari ini Bosnia adalah sebuah negara merdeka, dipimpin sistem bermajlis. Dalam majlis ini, tiga ahli politik diangkat menjadi Ketua Negara. Kiranya kuasa mereka bersistem perkongsian, antara bangsa Bosniak, Croat dan Serb.

Tiga ahli Majlis Presiden ini menjaga perlembagaan, yang meminjamkan kuasa kerajaan kepada Pengerusi Jemaah Menteri (Perdana Menteri). Sistem ini berjaya mengekalkan piagam kenegeraan Bosnia sejak tahun 1996.

Untuk sampai di sini, seramai 2.2 juta orang perlu mengharungi penganiayaan luar biasa (Harsch, 2015). Dihalau keluar, hanya kerana penguasa asing tidak redha dengan keselesaan mereka.

Tidak cukup dihalau, seramai 50,000 wanita (majoriti beragama Islam) telah dirog.ol sampai hamil anak Serbia. Tiada siapa terlepas, meskipun anak kecil berusia 12 tahun.

Paling mencelakakan, anggota Serbia memaksa seorang budak lelaki berumur 14 tahun merog.ol ibunya sendiri. Kisah-kisah begini dirakamkan dalam siasatan pihak antarabangsa, bertujuan untuk mendakwa pemimpin-pemimpin Serbia ketika itu.

Pihak penyiasat ini turut mengenal pasti yang kaum lelaki turut dirog.ol juga. Dikatakan 3,000 lelaki menjadi mαηgsα Serbia sepanjang tempoh gila ini. Ramai tida berani mengaku kerana takut jatuh air muka. Diamnya mereka mengalihkan perhatian dunia untuk fokus hanya pada kezαlimαη dilakukan terhadap wanita Bosnia sahaja.

Dalam kalangan 3,000 orang ini, sebahagian besar mengalami kemurungan teruk sampai rosak sistem kelαmiη mereka (Henigsberg, 2010).

Apa Yang Sebenarnya Berlaku

Yugoslavia berfungsi dengan perlembagaan sesuai untuk sebuah negara. Hakikatnya “negara” ini adalah sebuah empayar dalam rekabentuk republik, yang menyatukan enam negara lain. Dalam kalangan enam ini, hanya Serbia sahaja yang mahu meneruskan pemusatan kuasa.

Lima yang lain mahu sebuah persekutuan dengan kuasa kerajaan negeri. Inilah titik permulaan pada isu yang berbangkit, dengan Slobodan Milosevic dari Serbia menjulang hasrat untuk pembahagian Bosnia dan Herzegovina.

Beliau enggan menerima sebarang cadangan untuk melonggarkan Yugoslavia. Akhirnya Croatia dan Slovenia berangkat keluar dulu dengan pengisytiharan kemerdekaan.

Bosnia kelihatan berminat untuk menuruti langkah mereka, sesuatu yang menimbulkan amarah Serbia. Api politik yang boleh dipadam melalui perbincangan akhirnya menjadi medan curahan minyak.

Begitu marak ngauman serba panas, tinggi menggunung yang tidak lagi dapat dikawal. Pada April 1992, Bosnia dan Herzegovina perlu bersedia untuk dibαηtαi Serbia. Jurang agama antara Islam dan Kristian Ortodoks menjadi cetusan untuk bersengketa.

Salah seorang ahli politik bertanggungjawab selain Milosevic adalah Radovan Karadzic. Gereja Ortodoks Greece mengampu Karadzic habis-habisan dengan pengisytiharan “salah seorang anak kesayangan Tuhan yang mengidamkan perdamaian” (Velikonja, 2003).

Tidak pelik jika golongan gereja dipaksa berkata sedemikian, kerana seluruh dunia menggelar Karadzic “Penyem.belih Bosnia”. Tiada apa yang baik diceritakan tentang Milosevic dan Karadzic.

Angkatan mereka mengheret 8,000 lelaki Islam (termasuk budak kecil) ke kota Srebrenica. Di sini mereka menµmbαngkan seorang demi seorang, seolah-olah nyαwα mαηgsα mereka tiada nilai langsung.

Inilah apa yang berlaku angkara kebencian terhadap sebuah komuniti berlainan, hanya kerana berbeza pendapat tentang pembawaan sebuah negara. Sesiapa sahaja berani menggelarkan tindakan Serbia adalah sebuah pembαηtαiαη (geno.cide).

Walau bagaimanapun, sehingga hari ini pihak Serbia hanya mengisytiharkan tindakan ini sebagai jeηαyαh… bukannya pembαηtαiαη. Satu-satunya cara untuk move on adalah dengan cara berlaku jujur, sesuatu yang Serbia gagal walaupun mereka sudah memohon maaf.

Perkara ini amat mengecewakan. Kerana percaturan kerajaan mereka yang menjadi punca segala-galanya. Andainya mereka bersetuju dengan kelonggaran kuasa – nescaya Yugoslavia boleh hidup sampai sekarang.

RUJUKAN:

Harsch, M. (2015). The Power of Dependence: NATO-UN Cooperation in Crisis Management. Oxford University Press. Halaman 37.

Henigsberg, N. (2010). Mental Health Consequences in Men Exposed to (ditapiskan) (ditapiskan) During the (ditapiskan) in Croatia and Bosnia. Journal of Interpersonal (ditapiskan). 25 (2): 191-203.

Velikonja, M. (2003). Religious separation and political intolerance in Bosnia-Herzegovina. Texas A&M University Press. Halaman 263.


Gugurnya Panglima Remaja Tatkala Salib & Buddha Berseteru

Tidak boleh tidak, kita perlu menerima hakikat bahawa per.ang dan manusia berpisah tiada. Zaman dahulu, ramai figura yang umurnya sangat muda remaja, yang tidak kita sangka-sangka, namun mempunyai kualiti kepemimpinan yang luar biasa, genius dalam mencatur strategi dan taktikal per.ang, mahir berpidato dan berfikir, menonjolkan karisma yang mengasyikkan, mempunyai peribadi terpuji, akhlak yang mulia dan alim serta tidak segan menggondol kemenangan demi kemenangan di medan per.temp.uran. Dan tidak sikit pula yang bersinar seperti bintang-bintang di angkasa raya, sebelum sirna cahayanya apabila menemui ajal walaupun masih muda.

Mereka memainkan peranan penting untuk mencorak momentum sesuatu pepera.ngan itu. Mereka sedar bahawa tidak ada keamanan yang kekal abadi sampai bila-bila. Sebaliknya, keamanan itu hanyalah candu bagi mereka yang cenderung khayal dan lena. Pelengkap kepada kitaran dunia yang bangkit ke hadapan, mencapai klimaks dan merosot longlai. Keamanan yang sementara itu, bila ditilik dan diteliti, rupa-rupanya cumalah ilusi. Kerana selagi dunia itu berputar di paksinya, kitaran per.ang-aman-per.ang-aman tidak akan berhenti.

Ilusi keamanan hanyalah penyedap kepada jiwa muda-mudi zaman sekarang, yang kononnya jaguh advokasi aktivisme global, penganjur pasifisme, jaguh retorik dan air liur padahal yang nyatanya, fikrah yang dianuti tampak terlalu idealistik dan hingusan. Seakan tidak berpijak di bumi yang nyata. Bukanlah berdosa menjadi idealis, tetapi perlulah setiap anak muda itu mempunyai jati diri yang teguh supaya tidak mudah dibudak-budakkan oleh mereka yang berkepentingan (baca: politikus). Supaya tidak mudah diperhambakan dengan belenggu penjajahan minda alaf baru.

Idealisme itu memang indah, retorik kasih sayang dan keamanan itu memang sedap didengar, namun semuanya akan tercengang dan terkejut dalam kecanggungan, apabila perang tercetus. Hari ini, ramai anak muda yang leka dibuai arus kerumunan hedonisme Barat mahupun Timur, ditunggang sehingga tertonggeng, khayal sekhayal-khayalnya, dengan agenda pelangi yang dicampakkan ke dalam kerongkong sendiri, akhirnya anak muda sesat di tanah leluhur bagaikan mayat tidak berkubur.

Dalam 1001 ragam manusia yang boleh diteladani bersama, sifat kebinatangan makhluk yang bernama manusia ini amat zahir sekali bilamana tercetusnya per.ang yang menyebabkan kebina.saan masyarakat jagatraya. Perkara ini berlaku bukanlah kerana manusia itu sifat fitrahnya liar dan melampau sejak azali tetapi kerana suasana per.ang yang mendesak lalu membuatkan manusia terdesak dan didesak, terhimpit dan dihimpit sehinggakan sanggup melakukan sesuatu yang di luar kewarasan akal.

Dengan pelbagai alasan, menggunakan aneka motif, dari mempertahankan kepentingan negara, menguasai hasil mahsul musuh sehinggalah mengangkat semula maruah bangsa yang diinjak-injak, sifat kebinatangan ini dihalalkan. Jika alasan itu benar-benar boleh dipertahankan morally dan legally, maka tiada masalah.

Agama Sebagai Pencetus Krisis?

Motif keagamaan yang digunakan sebagai casus belli ataupun justifikasi perang juga tidak kurang banyaknya dalam sejarah dunia. Namun ini tidaklah bermaksud agama itu menyarankan pera.ng tanpa alasan yang kukuh dan munasabah. Malah, pengistilahan “per.ang agama” itu sendiri sarat konotasi negatif yang sekular dan totok Barat (Cavanaugh, 2009). Pendek kata, istilah tersebut merupakan klasifikasi oleh sesetengah sarjana Barat yang berat sebelah untuk membawa imej kononnya agama itu sinonim dengan kegana.san.

Jadi dalam sejarah, sekadar mengambil sedikit contoh, siri crusade yang dicanang-canangkan pejuang Deus Vult itu matlamat utamanya adalah untuk merampas semula Tanah Suci di Jerusalem daripada pegangan wangsa Muslim. Begitu juga bagi per.ang yang diwajibkan ke atas semua penganut Yahudi (Judaisme) yang dipanggil Milkhemet Mitzwah dengan matlamat untuk mempertahankan agama mereka di dalam ruang lingkup geografi yang kecil dan terbatas di Canaan.

Bagi orang Islam pula, seruan J1had yakni “to strive, to strugle” di jalan Allah, sama ada secara rohani mahupun jasmani, bukanlah suatu konsep yang asing lagi bagi kita semua. Bahkan ketika Per.ang Dunia Kedua di Jepun khususnya, Buddhisme yang dikatakan agama keamanan itupun juga ada konsep keganasan yang dibenarkan. Kebenaran diberikan untuk “mem.bu.nuh seorang agar yang ramai terus hidup” (issatsu tasho). Hal ini dibuktikan pula dengan sokongan majoriti Kuil Buddha dan sami-sami ke atas usaha Empayar Jepun meluaskan kuasanya (Gier, n.d.).

Walau bagaimanapun, sebelum kita tergopoh-gapah membuat kesimpulan pramatang dengan menyalahkan agama sebagai faktor krisis-krisis ini berlaku, merujuk kepada Encyclopedia of Wars, perlu diketahui bahawa hanya 6.98% ataupun 123 daripada 1764 pert.empuran (yang direkod) yang menjadikan agama sebagai motif utama pe.rang berlaku. Suatu jumlah yang kecil secara relatif. Bahkan, tamak haloba manusia itulah yang sebenarnya membelai kerakusan jiwa untuk bersaing, berebut dan seterusnya berbalah tanpa mengalah.

Lebih menarik lagi, Stacey Gutkowski dalam Secular War: Myths of Religion, Politics and Violence membahaskan bagaimana ideologi sekularisme (yakni pandangan dunia berpusatkan manusia dan sains, serta pengecilan peranan agama ke dalam ruang lingkup amalan peribadi) dan kelaziman sekular (secular habitus) yang dipakai Amerika dan sekutunya dalam Pencerobohan Iraq pertengahan 2000-an telah menyumbang kepada kehancuran tamadun umat Islam di Timur Tengah dan jenayah per.rang yang menjelikkan seperti penyeks.aan maha dahsyat di Penjara Abu Ghraib.

Dalam hal ini, kata Gutkowski, kelaziman sekular yang dipakai British menunjukkan gabungan rapuh (unstable mix) dorongan-dorongan yang dicorakkan tradisi politik liberal, kebudayaan Kristian (bukan agama Kristian yang dipraktikkan), kemajmukan masyarakat dan pluralisme serta sikap acuh tidak acuh terhadap agama. British, Amerika dan sekutu mereka juga dibebani beberapa streotaip dangkal dan mitos karut terhadap Islam dan orang Arab yang dapat dijejaki dari karya-karya Orientalis Barat.

Sebagai contoh, orang Islam itu gan.as dan terlibat dengan kelakuan seksual yang menyimpang, bahawa agama itu adalah urusan peribadi dan semua agama adalah secara asasinya sama, bahawa kononnya agama itu menganjurkan kegan.asan, bahawa hanya Barat yang sekular itu dapat mendisiplinkan penganut-penganut agama lain, membebaskan mereka dari sifat primitif serta menghasilkan masyarakat yang berbilang budaya. Begitulah tahyul mahyul yang tertanam dalam kepala si rasis Barat ketika mereka melanggar Iraq dan Timur Tengah kemudiannya. Oleh itu, sekularisme juga menjadi penyebab mengapa per.ang tercetus.

Shimabara-Amakusa ikki Tangisan Dua Dunia

Dalam banyak krisis yang melibatkan ketidakstabilan, pergolakan, kacau bilau, pemberontakan (insurrection) dan pembelotan yang pernah tercetus di Jepun, kebangkitan Shimabara tahun 1637-1638 ini antara yang paling susah nak dikesampingkan dan dilupakan. Terlalu menyayat hati, dramatik dan tragis. Kedua-dua kelompok dipisahkan oleh agama dan status sosioekonomi, kedua-dua pihak bergasak kerana tidak rela agama mereka dicela apatah lagi dimaki, kedua-dua kumpulan membuktikan bahawa kepercayaan mereka tidak mampu digugat sesiapapun.

Pertemp.uran suci untuk mengangkat semula martabat agama. Biar ma.ti berkec.ai tulang belulang, walau gunung dan bumi diterbalikkan, Amida Buddha dan Jesus Christ tetap menjadi pegangan mereka yang berseteru ini. Sejarawan Jepun mahupun pengkaji asing rata-ratanya masih ghairah menjalankan penyelidikan disebabkan peristiwa yang bolehlah dianggap sebagai unik ini.

Puak Arima yang memerintah wilayah Shimabara merupakan salah satu puak samurai yang pemimpinnya menganut ajaran Kirishitan (Kristian) selepas menerima dakyah paderi Jesuit yang tekad menyebarkan fahaman Kristian dalam kalangan golongan samurai dan bukan samurai. Selain daripada Arima, terdapat beberapa puak Kristian lain seperti Takayama, Otomo, Omura, Konishi dan Kuroda.

Daimyo yakni pentadbir wilayah dan ketua puak yang memeluk Kristian pula antaranya ialah Konishi Agostinho (Konishi Yukinaga), Otomo Sorin (Otomo Yoshishige), Arima John (Arima Harunobu), Gamo Leon/Leo (Gamo Ujisato) dan Justo Takayama Ukon (Gil Fons, Casillas de la Torre, & Robles Gutiérrez, 2016). Dengan pengkristianan mereka, pengikut samurai mereka juga ada yang mengikut jejak langkah dengan menganut Kristian. Tidak banyak puak Kristian di Jepun tetapi bilangan mereka semakin bertambah ketika itu sehinggakan abad ke-16 sehingga awal abad ke-17 digelar sebagai “The Christian Century” oleh sesetengah sarjana.

Kematian Toyotomi Hideyoshi yang terkenal dengan polisi anti-Kristian (Perintah Pengusiran Paderi Jesuit tahun 1587) dan kemenangan Pakatan Timur dalam Pertemp.uran Agung Sekigahara membawa sinar harapan kepada. Namun, tahun 1606 menyaksikan Bakufu Tokugawa meneruskan perintah larangan ke atas agama Kristian kerana musuh-musuh Tokugawa dikatakan bersimpati dengan minoriti Kirishitan yang ketika itu berjumlah lebih kurang 300,000 orang, hampir kesemuanya adalah converts (Yamamoto, 2009).

Mereka hanya dua pilihan. Satu, untuk meninggalkan agama Kristian. Dua, untuk pura-pura meninggalkan agama Kristian tetapi terus beramal dalam senyap ‘bawah tanah’. Mereka inilah yang digelar, Kakure Kirishitan ataupun Hidden Christians. Tahun 1614, pentadbiran puak Arima yang pro-Kristian digantikan dengan puak Matsukura yang lebih pro-Tokugawa. Dalam insiden di Shimabara, 40,000 pemberontak Kirishitan yang terdiri dari pelbagai latar belakang, telah bangkit menentang hegemoni Keshogunan Tokugawa pada tahun 1637.

Terdapat dua faktor utama yang menyebabkan pemberontakan berlaku iaitu dari segi agama dan ekonomi. Pemberontakan yang pada awalnya berpunca daripada polisi Tokugawa yang anti-Kristian dan dasar cukai yang melampau ini nampak gaya berjaya memacu momentum yang amat luar biasa. Seakan-akan hendak menunjukkan yang segala yang dipendam selama ini akhirnya meletus. Mana tidaknya, dari segi agama, Tokugawa menyek.sa dan mengugut orang Jepun beragama Kristian dan memaksa mereka untuk murtad. Terdapat usaha oleh paderi-paderi degil untuk menyeludup masuk para mubaligh Kristian tetapi bagi mereka yang terkantoi, sudah tentu mereka akan dibakar hidup-hidup ataupun dipanc.ung sampai ma.ti (Keller, 2019).

Dari segi ekonomi pula, puak pemberontak menzahirkan rasa tidak puas hati disebabkan gejala despotisme yang diamalkan Daimyo puak Matsukura telah memaksa mereka membayar cukai yang mahal (Tsuruta, 1994). Daimyo Matsukura Shigemasa mati dan digantikan dengan anaknya, Matsukura Katsuie. Katsuie yang masih mentah dan kurang berpengalaman dalam pentadbiran itu cekal meneruskan polisi anti-Kristian dan dasar percukaian yang diamalkan mendiang bapanya. Ramai petani yang naik bengang.

Bagi mereka yang ingkar atau tidak boleh bayar cukai, dikatakan bahawa mereka dibelasah, dilemaskan dan dihapuskan oleh Matsukura (Ohashi, 2010). Itu adalah suatu kesilapan yang amat besar oleh Matsukura kerana dalam hierarki sosial tamadun Jepun zaman itu, golongan petani adalah golongan yang dijamin hak mereka. Dalam piramid hierarki, mereka terletak atas golongan saudagar dan artisan kerana golongan petani berperanan memastikan gudang makanan puak-puak samurai di seluruh negara terus penuh dengan beras, makanan ruji yang amat penting. Beras juga melambangkan kekuasaan.

Amakusa Shirō Sebagai Al-Masih Kirishitan

Tokoh yang amat besar namanya dalam konflik keagamaan ini ialah Amakusa Shirō Tokisada (juga dikenali sebagai Geronimo dan Fransisco), panglima dan pemimpin utama kepada 40,000 orang pemberontak yang terang-terangan menongkah arus. Usianya? 16 tahun ketika mengetuai bala pasukan pemberontak. Umur setahun jagung, darah setampuk pinang. Sekadar terbayang, kalaulah di zaman kita, barangkali baru menduduki SPM. Barangkali baru nak mohon UPU.

Amakusa merupakan anak kepada Masuda Jinbei, seorang samurai tidak bertuan (ronin) yang juga membantu puak pemberontak. Dikatakan terdapat beberapa orang ronin dalam pasukan pemberontak tetapi majoritinya terdiri daripada petani, saudagar dan tukang mahir (Farias, 2016). Maknanya memang pemberontak tidak mempunyai pengalaman dan ilmu berkaitan per.ang ataupun warcraft (bukan permainan atas talian).

Walau bagaimanapun, di Shimabara, secara spesifiknya di Istana Hara, Amakusa tak putus-putus memberikan arahan, mengkoordinasi taktik pertahanan, membanting tulang menjaga perimeter kubu dan segala urusan yang melibatkan kepimpinan, juga berada di bahunya sebagai panglima nombor satu. Tidak banyak rekod yang menceritakan perihal Amakusa dengan terperinci tetapi adalah wajar untuk diketengahkan hipotesis bahawa peranan yang dimainkannya amat besar sebagai panglima.

Kewibawaannya memukau para pengkaji sejarah. Ada sarjana yang berhujah bahawa Amakusa cumalah pemimpin utama hanya pada nama dan kuasa sebenar terletak pada pemimpin pemberontak lain yang lebih berusia dan berpengalaman (Tsuruta, 2008). Namun penulis yakin bahawa Amakusa bukanlah sekadar boneka dan pak turut kerana Amakusa dianggap sebagai Messiah ataupun jelmaan Al-Masih kepada para pemberontak yang beragama Kristian (Kreeft, 2011). Maknanya apa? Maknanya kebuluran jiwa dan kegersangan moral yang sepatutnya dialami tentera pemberontak tidak berlaku kerana Amakusa inilah, Scion of Light yang membawa sinar harapan.

Kita perlu faham bahawa tentera pemberontak tidak mempunyai persenjataan yang lengkap, tidak terlatih dan berada dalam keadaan yang terdesak. Bekalan makanan juga terhad. Tokugawa zahirnya tidak memandang rendah keupayaan para pengkhianat lantas dikerahnya hampir 200,000 tentera pejalan kaki dan pahlawan samurai untuk memadamkan api revolusi. Malah pihak Belanda (Kristian Protestan dan bukannya Katolik seperti Portugis dan Paderi Jesuit) pun menyertai konflik ini atas permintaan Tokugawa. Hampir setengah tahun juga masa yang diambil pasukan Tokugawa dalam pengepungan yang dikenakan ke atas puak pemberontak sebelum mencapai kemenangan.

Namun pemberontak yang diketuai Amakusa masih berupaya memberikan tentangan yang amat sengit selama setengah tahun itu. Serangan awal oleh pasukan Matsukura dan Nabeshima (yang berada dalam pasukan Tokugawa) juga menemui kegagalan yang amat memalukan. Sehinggakan satu tahap komander utama pasukan Tokugawa, Itakura Shigemasa terkor.ban akibat dipanah. Suatu tamparan hebat kepada maruah keshogunan. Kemudian, Itakura diganti tempatnya oleh Matsudaira Nobutsuna, seorang panglima yang lebih berkaliber.

Kredit harus diberikan kepada Amakusa yang mengekalkan moral para pejuang Kristian yang sanggup berkor.ban nyawa, walaupun keadaan jelas tidak memihak kepada mereka. Dalam keadaan sebegini, logiknya pemberontak sudah tentu akan kalah lebih awal tetapi disebabkan dorongan kerohanian yang diberikan Amakusa, pemberontak seolah-olah mendapat nafas baru untuk mempertahankan kepercayaan mereka.

Usaha yang dilaksanakan Amakusa sebagai Messiah Kirishitan dapat dibuktikan lagi apabila setiap hari, Amakusa menyampaikan tazkirah agamanya kepada tentera pemberontak. Sehari sekurang-kurangnya 2 atau 3 kali. Tazkirah tersebut berbunyi, “Jangan merayau dari kedudukan kamu dan tunggulah dengan penuh kesabaran, sesungguhnya kalian akan ke syurga tetapi jika kamu melarikan diri, kamu akan terjerumus ke dalam neraka!” (Kreeft, 2011). Bukan itu saja, Amakusa juga merangka dan menguatkuasakan suatu set peraturan ke atas pemberontak yang dinamakan Shirō Hattogaki.

Dalam set peraturan ini, Amakusa dengan jelas menyarankan para pemberontak untuk terus menyembah Tuhan (Deus) siang dan malam, tidak bermusuhan dengan satu sama lain, bersedia untuk menggempur musuh sebagai tanda sayang kepada Tuhan, bahawa mereka dalam keadaan yang kotor dengan dosa dan hanya dengan berjuang menentang Tokugawa saja mereka dapat membersihkan dosa mereka itu, bahawa rahmat Tuhan hanya akan sampai kepada mereka yang gigih berdoa (Kreeft, 2011).

Karisma Amakusa tidak pula hilang atas alasan usianya yang muda itu. Malah, kepimpinannya bagaikan matahari yang menyinari seluruh pasukan pemberontak, sinarannya sekata dan saksama. Keajaiban yang menyegarkan. Pihak Tokugawa cuba menggunakan ibu dan kakak Amakusa iaitu Marta dan Regina untuk menulis surat kepada Amakusa dengan harapan beliau dan pemberontak yang lain menyerah diri.

Marta dan Regina juga menggesa Amakusa untuk melepas dan membebaskan “forced converts” ataupun pemberontak yang kononnya dipaksa menganuti fahaman Kristian. Tetapi pihak pemberontak membalas balik dakwaan tersebut dengan menekankan bahawa mereka disatukan dibawah panji-panji Kristian dan tidak ada sesiapa yang dipaksa menganut agama Kristian di pihak mereka.

Kemenangan oleh Tokugawa adalah kemenangan yang tidaklah mengejutkan. Shimabara bermandi dar.ah kerana Tokugawa tidak mahu mengambil risiko pisang berbuah dua kali. Tidak keterlaluan jika dikatakan bahawa semua pengkhianat, pensimpati Kristian dan sanak saudara mereka dipan.cung dan disalib. Kecuali hanya seorang, iaitu tali barut bernama Yamada Emosaku yang membocorkan maklumat sulit tentang pemberontak kepada pihak Tokugawa.

Tetapi sudah tentu, sebelum pertem.puran tamat, Amakusa sedar bahawa hayatnya singkat. Nasibnya sama juga seperti kebanyakan rakan-rakannya yang lain, dipen.ggal kepala dan dipacakkan di tengah-tengah alam, sebagai peringatan keras kepada sesiapa yang mungkin berhasrat untuk memberontak lagi. Yang pastinya, Amakusa berpuas hati dapat menunaikan hajat di hati untuk berbakti kepada agamanya itu.

Kematian pemberontak Shimabara bukan sia-sia kerana selepas sebulan krisis ini tamat, Daimyo Matsukura Katsuie dijatuhkan hukuman pan.cung sampai ma.ti oleh pentadbiran keshogunan, suatu hukuman yang amat memalukan, kerana kezalimannya ketika memerintah wilayah Shimabara.

Kehebatan Amakusa dan karismanya bolehlah disamakan dengan pemimpin-pemimpin muda yang lain seperti Jeanne d’Arc, Sultan Muhammad Al Fateh, Julius Caesar, Alexander Agung, Lafayette, Muhammad Ibn Qasim dan yang seangkatannya. Benar, usia bukan penghalang untuk mengubah suratan takdir. Kesimpulannya, kita hendaklah mengambil pengajaran dari semangat cinta akan agama yang amat luhur, suci dan luar biasa yang ditunjukkan Amakusa dan aplikasikannya dalam memartabatkan Islam.

Akhir kalam, jika Jeanne d’Arc telah lama diangkat dan dimasyhurkan sebagai Santo dalam kepercayaan Katolik, maka layanan yang sama juga sepatutnya diberikan kepada Amakusa.

RUJUKAN

Axelrod, Alan; Phillips, Charles, eds. (2004). Encyclopedia of Wars (Vol.3). Facts on File. pp. 1484–1485 “Religious wars”.

Cavanaugh, William T. (2009). The Myth of Religious Violence: Secular Ideology and the Roots of Modern Conflict. Oxford: Oxford University Press.

Farias, Jake A. (2016) “The Desperate Rebels of Shimabara: The Economic and Political Persecutions And the Tradition of Peasant Revolt,” The Gettysburg Historical Journal: Vol. 15 , Article 7.

Gier, N. (n.d.). Buddhism and Japanese Nationalism: A sad chronicle of complicity.

Gil Fons, Antonio, Casillas de la Torre, Rubén, & Robles Gutiérrez, Víctor Hugo. (2016). Más allá del cristianismo: Un análisis multicausal de la rebelión de Shimabara, 1637-1638. México y la cuenca del pacífico, 5(13), 115-141.

Gutkowski, S. (2014). Secular War: Myths of Religion, Politics and Violence.

Keller, A. (2019). Mother of God, Mother of Christianity: The Development of the Marian Tradition in Early Modern Japan.

Kreeft, N. (2011). Deus Resurrected – A fresh look at Christianity in the Shimabara-Amakusa rebellion of 1637.

Ohashi Yukihiro, trans. Martin Ramos, “The Revolt of Shimabara-Amakusa,” Bulletin of Portuguese-Japanese Studies, no. 20 (2010), 74. Historical Abstracts

Tsuruta Kurazō 鶴田倉造, Genshiryō de Tsuzuru Amakusa Shimabara no Ran 原史料で綴る天草島原の乱. Kumamoto-shi: Inagami insatsu, 1994.

Tsuruta Kurazō 鶴田倉造, Q&A: Amakusa Shirō to Shimabara no ran Q＆A・天草四郎と島原の乱( Kumamoto-shi: Kumamoto Shuppan bunka kaikan, 2008), 60 – 65.

Yamamono, Hirofumi. “The Edo Shogunate’s View of Christianity in the Seventeenth Century.” In Christianity and Cultures: Japan and China in Comparison, 1543-1644, edited by M. Antoni Üçerler, 254-267. Rome: Institutum Historicum Societatis Iesu, 2009.


Lagenda Dewa Yang Muncul Dalam Thor Love and Thunder

Ketika ini, ramai tak sabar menonton filem keempat Thor terbitan Marvel Studios iaitu Thor: Love and Thunder. Tetapi kalau ikut pengumuman Disney baru-baru ini, nampak gaya tayangannya di Malaysia akan diperam untuk satu tempoh yang tak dinyatakan. Dengan pengumuman tersebut, melepaslah orang melihat kelibat Hercules yang digalas salah seorang bintang drama Ted Lasso, Brett Goldstein.

Tetapi sebelum menyentuh pasal hal itu, siapa sebenarnya Hercules ini? Hercules dalam dunia mitologi Yunani merupakan anak kepada dewa utama Yunani, Zeus dengan bondanya Alcmene merupakan manusia biasa. Alcmene bagaimanapun bukan calang-calang orang kerana beliau merupakan isteri kepada jeneral Thebes yang terkenal, Amphitryon.

Zeus dikenali sebagai buaya darat dan ia banyak disebut dalam pelbagai cerita mitologi Yunani. Disebabkan perangainya itu, bukan sekali isteri Zeus, Hera naik minyak walaupun sudah mempunyai tujuh orang isteri. Sekiranya identiti wanita-wanita yang ditiduri Zeus diketahuinya, Hera akan mengenakan pelbagai seksaan terhadap mereka. Antara yang pernah merasa kemurkaan dewi wanita dan perkahwinan Yunani itu ialah Io, Semele, Lamia dan Gerana.

Walaupun sudah berkali-kali kantoi kerana berlaku curang dengan Hera, Zeus masih tak faham bahasa. Dan itu yang berlaku kepada bonda Hercules, Alcmene. Sebaik saja dewa langit dan kilat Yunani itu melihat wajahnya, Zeus sudah dilamun asmara dan menyamar sebagai Amphitryon untuk menidurinya.

Sebaik mengetahui apa yang berlaku termasuk Alcmene mengandung akibat perbuatan suaminya, Hera mengamuk bukan kepalang. Hera cuba menghalang kelahiran bayi wanita berkenaan tetapi gagal. Malah, ular-ular tedung turut dihantar dengan tujuan membunuh bayi yang baru lahir itu di kediaman Amphitryon. Tetapi bayi yang diberi nama Hercules itu bertindak membunuh semua ular yang dihantar Hera.

Hercules diberi pendidikan terbaik oleh ‘bapanya’, Amphitryon dalam pelbagai perkara seperti menunggang kuda, gusti, memanah dan bermain pedang. Tetapi tiada siapa yang dapat menjelaskan kekuatan luar biasa yang dimiliki beliau. Tetapi yang pasti, disebabkan kemahiran dan keberaniannya sebagai pahlawan Thebes, namanya harum dalam kalangan penduduk sehingga dikahwinkan dengan puteri pemerintah kerajaan berkenaan.

Tetapi dendam Hera tidak pernah terpadam walaupun selepas Hercules menginjak usia dewasa. Pada satu hari, dia mencetuskan kegilaan dalam kepala putera Alcmene itu sehingga mendorongnya membunuh isteri dan anak-anaknya. Asas cerita ini turut menjadi penggerak plot filem Hercules (2014) yang menampilkan Dwayne Johnson sebagai Hercules.

Kegilaan Hercules ini hanya dihentikan selepas seorang lagi dewi Yunani, Athena mengetuk kepalanya sampai pengsan. Sebaik sedar dan mengetahui apa yang berlaku, dia merasa sedih dan ingin membunuh diri. Bagaimanapun, hasratnya itu dihalang oleh sepupunya Theseus yang menganggap penyelesaian itu sebagai cara pengecut. Sebaliknya, dia menggesa Hercules mencari jalan lain untuk menebus dosanya atas apa yang berlaku.

Dewa kebenaran Yunani Apollo tahu apa yang menimpa Hercules bukan salah dirinya. Dia tahu pelaku sebenar yang mencetuskan kegilaan pahlawan itu ialah bonda tirinya Hera. Tetapi bagi mengelak hal ini daripada terus berlanjutan, Apollo mengarahkan Hercules melakukan 12 tugasan berat untuk Raja Mycenae, Eurystheus. Setelah semua tugasan ini selesai, maka semua dosa yang ditanggungnya akan terhapus.

Eurystheus mempunyai sebab kukuh untuk melihat Hercules gagal dalam semua tugasannya. Selain mengikut arahan penaungnya Hera, baginda juga melihat pahlawan Thebes itu yang juga sepupunya sebagai pencabar yang boleh merampas kedudukannya sebagai Raja Mycenae. Justeru, semua tugasan direka agar ia kelihatan mustahil untuk diselesaikan olehnya.

Sekali pandang, semua 12 tugasan ini merupakan tugasan yang sukar. Tugasan-tugasan yang menanti Hercules ialah membunuh singa Nemea, membunuh Hydra, menangkap rusa Ceryneia, membersihkan kandang lembu Augeas, membunuh burung-burung pemangsa Stymphalia, menangkap lembu Crete (bapa sebenar kepada makhluk mitologi Minotaur), menangkap kuda-kuda Diomedes, mengambil tali pinggang pemerintah Amazon, Hippolyte, mencuri lembu milik gergasi Geryon, mencuri buah epal Hesperides dan menangkap Cerberus (anjing neraka berkepala tiga).

Bagi manusia biasa, semua ini merupakan misi mustahil. Sesetengahnya berpotensi meragut nyawa seperti membunuh singa Nemea atau Hydra. Bagi yang lain pula, ia memerlukan kebijaksanaan dan kelicikan serta timbang rasa (Cerberus dan rusa Ceryneia). Tetapi ia berjaya dilakukan oleh Hercules tanpa sebarang masalah.

Hercules kemudiannya terlibat dalam banyak lagi pengembaraan tetapi ia tidak sehebat 12 tugasan Eurystheus itu. Merasakan ajalnya sudah tiba, beliau mendaki Gunung Etna dan menyediakan sebuah tempat khas untuk membakar mayatnya. Selepas menyelesaikan semua urusan termasuk pembahagian harta, mayat Hercules ditutup dengan belulang singa Nemea yang dibunuhnya bertahun-tahun sebelumnnya sebelum dibakar.

Sementara proses pembakaran mayat sedang berjalan, Zeus meminta dewa-dewi Yunani untuk mengasihani Hercules dan membenarkannya bersama mereka di kayangan. Walaupun Hera cuba membantah cadangan suaminya itu, cadangan Zeus diterima oleh semua. Lantas, roh Hercules dibawa oleh Athena ke Gunung Olympus sekaligus merealisasikan impian dewa utama Yunani itu kembali bersama dengan anak yang dikasihinya.

Mitos Hercules terus hidup sepanjang zaman termasuk diadaptasi sebagai watak Marvel Comics. Ia diperkenalkan oleh Stan Lee dan Jack Kirby sekitar tahun 1965 sebagai watak antagonis kepada Thor. Dengan pengenalan Zeus (Russell Crowe) dan Hercules dalam Thor: Love and Thunder, dunia MCU dijangka mengalami perubahan besar termasuk pengenalan watak-watak dan dunia baru yang hanya dikenali dalam mitos atau komik.

RUJUKAN

History.com. (2019, 7 Jun). Hercules.

J. Mark, J. (2014, 23 Julai). The Life of Hercules in Myth & Legend. World History Encyclopedia.


Siapakah Al-Masih Yang Dipercayai Yahudi?

Tunjang agama Judaisme sebenarnya agak sama dengan Islam. Walaupun agama Islam diturunkan sepanjang kerasulan Nabi Muhammad (SAW), umat baginda berpegang bahawa Islam sudah ada sejak azali lagi.

Sebelum penciptaan Nabi Adam (as), Islam sudah wujud. Mudah kata, umat Islam dan Yahudi melihat agama masing-masing bukan setakat nama dan sejarah tetapi lebih pada ciri-ciri.

Tiga kitab utama Judaisme iaitu Taurat, Nevi’im dan Ketuvim meninggalkan riwayat tentang hubungan Bani Israil dengan Tuhan. Sejarah paling awal tidak diceritakan. Tetapi hubungan ini tamat secara rasmi apabila Kuil Kedua dibina pada tahun 535 S.M.

Jadi Judaisme tidak mengiktirafkan beberapa kenabian terutamanya Isa (as) dan Muhammad (SAW). Mereka mengiktiraf bahawa semua Ibrani berkongsi bapa yang sama, yakni Avraham (Ibrahim as). Baginda kemudian mendapat seorang anak dinamakan Ishak as. Dalam sejarah Judaisme, anak tersebut bernama Yishaq yang berkahwin dengan Rebekah.

Pasangan ini dikurniakan cahaya mata bernama Yaakov (Ya’akub as). Dan daripada cahaya mata inilah Ibrani bangkit. Kerana nama timangan buat Yaakov ialah Israil.

Menyuburkan Bangsa Dengan Agama

Yaakov dikurniakan 12 orang anak lelaki yang masing-masing mendirikan suku-suku Bani Israil. Kemarau panjang menyebabkan keluarga ini berhijrah ke Mesir. Penghijrahan ini akan memulakan sejarah melibatkan Moshe (Musa as) pula.

Moshe yang merupakan keturunan daripada suku Levi (anak Yaakov) akan memimpi Bani Israil keluar daripada Mesir Purba untuk hidup seperti dijanjikan di Tanah Suci.

Moshe diberikan kitab Taurat dan Talmud, yang melengkapkan agama Judaisme. Sejarah Bani Israil pula banyak diceritakan dalam Kitab Nevi’im. Dan kitab terakhir Yahudi ialah Ketuvim. Taurat, Nevi’im dan Ketuvim digabungkan menjadi Kitab Tanakh.

Hari Pengakhiran

Tanakh menceritakan tentang hari terakhir dunia ini. Tetapi sebelum hari tersebut terjadi, ada banyak petanda akan berlaku terlebih dahulu. Sama seperti Islam dan Kristian, agama Judaisme turut berpegang bahawa seorang al-Masih (Maschiach) akan turun menyelamatkan semua di dunia ini.

Tetapi al-Masih ini wajib seorang keturunan Dawid (Daud as), yang akan membawa perdamaian sejagat di seluruh dunia. Definisi al-Masih ini walau bagaimanapun tidak bersifat universal. Kerana agama Judaisme percaya bahawa al-Masih bin Daud ini ialah raja agung terakhir.

Sebelum baginda, akan ada seorang al-Masih ben Yosef (Nabi Yusuf as) yang akan menewaskan Yakjuj Makjuj terlebih dahulu. Kiranya al-Masih tetap seorang keturunan Daud as, tetapi peranan ini dikongsi seorang keturunan Yusuf as. Kemudian Tuhan akan menamatkan dunia ini, berlakulah Hari Pengakhiran.

Walau bagaimanapun, ada dua petanda Judaisme yang sudah berlaku:

Kalau tengok dalam sejarah, kaum Yahudi sudah lama dibebaskan daripada kez4l1man yang bermula sejak zaman Babylon. Mereka membina hidup baharu di Amerika Syarikat, Eropah dan Rusia.

Walau bagaimanapun, Dunia Eropah dan Rusia telah menz4l1m1 mereka semula. Tangan Jerman masih kotor dengan dosa pembµnµhan beramai-ramai kaum Yahudi.

Rusia juga tidak bersih, dengan p0gr0m yang dilakukan.

Takdir kemudian menentukan bahawa Yahudi kembali berhijrah ke Tanah Israil seperti didiami nenek moyang mereka.

Keazaman 2,000 tahun untuk menubuhkan kedaulatan sendiri menjadi kenyataan, setelah David Ben-Gurion mengisytiharkan kedaulatan sebuah negara bernama Israel. Walaupun Judaisme mengatakan “God of Israel”, agama Kristian dan Islam sebenarnya beriman pada Tuhan yang tidak lain daripada “God of Israel”.

Sesungguhnya Islam, Judaisme dan Kristian beriman bahawa Tuhan hanya satu, cuma masing-masing melihat-Nya dengan nama-nama berlainan. Maka petanda ini sebenarnya sudah berlaku. Kerana nama Tuhan (Allah khususnya) subur di semua lembah dunia ini.


Jam Terhenti 10 Tahun Lepas Selepas Tsunami Jepun Kembali Berdetik

Selama hampir 10 tahun, jam yang tergantung di Kuil Fumonji kekal sebagai ingatan tentang apa yang berlaku pada 2011. Jam yang berusia seabad itu berhenti berdetik pada 11 Mac 2011 apabila kawasan timur laut Jepun dilanda gempa bumi dan tsunami yang mengo.rb.ankan lebih 18,000 orang.

Kuil Fumonji antara yang turut terkesan akibat bencana tersebut. Kuil yang terletak beberapa ratus meter dari bandar Yamamoto, Miyagi turut terkesan akibat tsunami dengan tiang-tiang dan bumbung kuil saja yang masih tinggal. Penjaga kuil Bunshun Sakano menemui semula jam tersebut, membersihkannya dan cuba membuatkan ia berfungsi semula tetapi tidak berhasil.

Tetapi pada 13 Februari tahun ini, jam tersebut kembali berfungsi selepas wilayah sama dilanda gempa bumi. Peristiwa ini berlaku beberapa minggu sebelum ulang tahun ke-10 tragedi gempa bumi dan tsunami yang melanda Jepun pada 2011. Ia disedari Sakano keesokan harinya semasa sedang memeriksa sama ada wujud kerosakan pada kuil atau tidak. Jam yang kekal senyap bertahun-tahun selepas dicuci kembali bergerak dan masih dalam keadaan baik semasa artikel ini ditulis.

Bila ditanya tentang hal tersebut oleh akhbar Mainichi Shimbun, Sakano, 58, melihat ia sebagai tanda untuk terus maju ke hadapan dengan keazaman baru. Jam tersebut dibelinya beberapa tahun sebelum tragedi 2011 di sebuah kedai antik dilihat kembali bergerak akibat kekuatan gempa pada Februari lepas. Pembuat jam berkenaan, Seiko percaya jam itu kembali bergerak apabila pendulum jam kembali bergerak akibat kekuatan gempa atau habuk yang terkumpul dalam jam berjaya dikeluarkan.

Jam kuil itu menjadi sumber inspirasi senyap Sakano dalam membantu komuniti tempatan yang terjejas akibat tsunami. Ini termasuk mengumpulkan sukarelawan bantuan dan membuka sebuah kafe untuk penduduk yang kehilangan rumah dalam tragedi berkenaan.

Berikutan situasi pandemik Covid-19 yang melanda dunia ketika ini termasuk Jepun, semua aktiviti perkumpulan komuniti harus ditangguhkan atau dibawa ke dalam talian. Sakano mula berfikir apakah ini masa terbaik untuk menamatkan semua aktiviti komuniti yang dijalankannya. Tetapi bila dia melihat jam kuil itu kembali berdetik, ia seolah-olah mengingatkannya agar tidak menyerah kalah dan mara ke hadapan

RUJUKAN:

McCurry, J. (2021). Second chance: clock stopped after Japan tsunami starts ticking a decade later. The Guardian.

Sumber gambar: Kahoku News.


Kerana Sambutan Tahun Baru, Iran Terciduk Dibantai Covid-19

Dataran Tehran dibanjiri puluhan ribu orang yang menyambut pagi Aidilfitri dengan solat sunat di belakang Ali Khameini.

Tetapi di sebalik kegembiraan mereka tersemat pula sekelumit duka, kerana tarikh Aidilfitri pada tahun 2019 jatuh pada tanggal 4 Jun.

Itulah tarikh apabila idola mereka Ruhollah Khomeini pergi buat selamanya selepas mengharungi lima ser4ngan jantung dalam masa 10 hari.

Dalam suasana itu, Khameini yang diapit Qassem Soleimani memberikan kata-kata berapi terhadap Barat mengenai isu-isu penting.

Melihat keadaan semasa, duka tahun sebelumnya ibaratkan belum pergi lagi. Tanah mengandungi jasad Khomeini tidak berubah.

Soleimani pula sudah ke pusara. Dan kerajaan Hassan Rouhani berdepan dengan cabaran paling besar dalam kariernya.

Belum pernah seorang ketua kerajaan Iran diberikan dugaan sebegitu besar – kerana Rouhani perlu menghalang rakyatnya menyambut Aidilfitri.

Apabila koronavirus melanda Iran pada awal tahun ini, kerajaan Tehran berusaha dengan gigih untuk menutup cerita.

Sesiapa yang memberikan maklumat tentang koronavirus akan dituduh menyebarkan fitnah, sekaligus mengundang seb4tan atau tiga tahun dalam penj4ra (Evans, 2020).

Amerika Syarikat dituduh Tehran menokok-tambah tentang koronavirus untuk mengurangkan bilangan pengundi yang hadir semasa pilihanraya dianjurkan (Wood, 2020).

Pada masa itu kes sudah menghampiri 100 dengan penularan harian melebihi +50% sehari. Tidak cukup dengan pilihanraya, Iran membuat sambutan Navruz pula.

Perayaan ini disambut ramai di lebih 20 buah negara selama 7,000 tahun lamanya, dengan asal-usul dari Iran.

Disebabkan itulah Nowruz digelar Tahun Baharu Parsi, yang dianjurkan setiap ekuinoks memulakan hari pertama bulan Farvardin dalam Kalendar Iran (Mintz, 2014).

Nowruz 2020 disambut dengan suram kerana ramai tidak berani membeli-belah (Bozorgmehr, 2020). Bazaar pakaian lenggang dalam kesunyian. Pada 20 Mac itu, 1,237 orang disahkan positif.

Lima hari kemudian, 2,000 kes baharu dilaporkan pula – rekod tertinggi yang disaingi dalam masa tiga hari dengan catatan 3,000 kes.

Jadi untuk Aidilfitri, kerajaan Rouhani memang tidak senang duduk. Mereka pernah menyalahkan Médecins Sans Frontières (Doktor Tanpa Sempadan) yang asalnya datang untuk membantu tetapi kemudian dihalau.

Kali ini selepas proses pembendungan koronavirus yang masih belum berjaya turunkan ke paras bawah 1%, mereka tiada kambing hitam selain kambing-kambing hitam di kandang.

Jika tahun lepas Aidilfitri disambut dengan solat sunat berpuluh ribu di belakang Khameini, sudah tentu tahun ini fenomena tersebut tidak dibolehkan. Iran pun selalu mengamalkan budaya balik kampung pada penghujung Ramadan.

Menteri Kesihatan Saeed Namaki mengatakan tindakan tersebut akan menyukarkan penjarakan sosial dan menyumbang penularan baharu (Reuters, 2020).

Malah lebih menggusarkan, sebuah laporan parlimen mencadangkan bahawa angka j4ngkitan dan kematian sebenar mencecah dua kali ganda daripada jumlah diumumkan.

Sangkaan tersebut menunjukkan bahawa Iran tidak berupaya untuk membuat kadar pengujian tidak menyeluruh seperti yang sepatutnya.

Hakikatnya bukan balik kampung yang boleh menyebabkan penularan besar-besaran. Budaya Iran yang mengamalkan sentuhan ukhwah merupakan antara paling mengundang penularan.

Makam orang-orang penting dalam ajaran Syiah seperti Imam Reza dan Fatimah binti Musa di kota Mashhad dan Qom perlu diawasi bagi mengelakkan kucupan daripada ribuan orang.

Daripada ciuman sebeginilah koronavirus mudah menular – dan Iran perlu membuka semula tempat-tempat suci ini selepas Aidilfitri (UNI, 2020).

Sehingga 21 Mei, sudah 10,000 pegawai perubatan telah disahkan positif. Dan Iran sedang menahan nafas dalam kebimbangan, merisaukan penularan baharu.

RUJUKAN:

Bozorgmehr, N. (2020, Mac 13). Iranians devastated by prospect of new year under quarantine. Financial Times. Retrieved from https://www.ft.com/content/db0b573c-6390-11ea-b3f3-fe4680ea68b5

Evans, Z. (2020, Februari 26). Iran to Sentence Citizens Who “Spreads Rumors” about Coronavirus to Flogging, Three Years in Prison. National Review. Retrieved from https://www.nationalreview.com/news/iran-to-sentence-citizens-who-spreads-rumors-about-coronavirus-to-flogging-three-years-in-prison/

Mintz, Z. (2014, Mac 20). What Is Norooz? Greetings, History And Traditions To Celebrate The Persian New Year. International Business Times. Retrieved from https://www.ibtimes.com/what-norooz-greetings-history-traditions-celebrate-persian-new-year-1562607

Reuters. (2020, Mei 21). Iran appeals to people not to travel for Eid holiday to avoid COVID-19 spike. Arab News. Retrieved from https://www.arabnews.com/node/1677861/middle-east

UNI. (2020, Mei 21). Iran to re-open holy sites to public after Eid. Retrieved from http://www.uniindia.com/iran-to-re-open-holy-sites-to-public-after-eid/world/news/2006292.html

Wood, G. (2020, Mac 9). Iran has far more coronavirus cases than it is letting on. The Atlantic. Retrieved from https://www.theatlantic.com/ideas/archive/2020/03/irans-coronavirus-problem-lot-worse-it-seems/607663/


Benua Pertama Bumi Muncul Dari Laut 700 Juta Tahun Lebih Awal

Baru-baru ini, satu analisis yang dijalankan ke atas sedimen batu dari Singhbhum, berhampiran Kolkata mendedahkan satu keputusan mengejutkan. Hasil analisis mendapati benua-benua pertama bumi keluar dari laut 700 juta tahun lebih awal daripada apa yang disangka komuniti saintifik.

Dengan keputusan tersebut, ini dapat menjelaskan peningkatan kadar oksigen di atmosfera dan pembentukan glasier pada ketika itu. Benua stabil atau kraton pertama kali muncul di atas paras laut kira-kira 3.3 bilion hingga 3.2 bilion tahun lalu. Ketua penulis kajian Dr Priyadarshi Chowdhury memberitahu dapatan ini disedari mereka selepas mendapati batu-batu ini mesti terhasil di kawasan daratan.

Ini disebabkan batu-batu ini mempunyai tanda seperti tanda alunan – sama seperti ombak dan angin meninggalkan kesan pada pantai. Tambah pakar dari Universiti Monash itu, kraton-kraton ini terhasil lebih awal daripada plat-plat tektonik. Plat-plat tektonic merupakan pendorong utama kepada peningkatan ketinggian kawasan daratan besar.

Dan ini membawa kepada hipotesis benua-benua terawal keluar dari laut yang meliputi bumi selepas aktiviti gunung berapi berterusan kira-kira 300 juta hingga 400 juta tahun. Dr Chowdhury menambah kraton Singhbhum terbentuk akibat timbunan lava yang sejuk selepas beberapa lama sehingga membentuk kerak pada kedalaman 50 km. Kerak tersebut menjadi tebal dan terapung dalam air sama seperti aisberg.

Ciri geologi kraton Singhbhum turut mempunyai persamaan dengan kraton Afrika Selatan dan bahagian barat Australia. Para saintis turut berpandangan apabila kraton-kraton ini mengalami proses luluhawa, ia membolehkan nutrien masuk ke dalam air.

Nutrien-nutrien seperti fosforus menjadi blok penting untuk kemunculan hidupan terawal bumi. Tambah Dr Chowdhury lagi, dengan kewujudan kawasan laut cetek seperti lagun, ia mempercepat pertumbuhan hidupan-hidupan yang menghasilkan oksigen. Ini sekaligus meningkatkan kadar oksigen dalam laut dan di atmosfera.

Kemunculan benua awal ini turut menarik karbon dioksida ke bawah dari atmosfera. Ini membawa kepada pembentukan poket-poket iklim sejuk dan pembentukan glasier. Dr Chowdury menambah, ini merupakan langkah pertama menjadikan bumi lebih sesuai didiami untuk hidupan. Laporan kajian ini diterbitkan jurnal Proceedings of the National Academy of Sciences.

RUJUKAN

Lu, D. (2021, 9 November). Earth’s first continents emerged from the ocean 700m years earlier than thought. The Guardian.

Sumber gambar: Subham Mukherjee / University of Delhi